title: 2011/166/EU: Komission päätös, annettu 17 päivänä maaliskuuta 2011 , SHARE-ERICin perustamisesta

text:
               18.3.2011

               FI

               Euroopan unionin virallinen lehti

               L 71/20

         KOMISSION PÄÄTÖS,
   annettu 17 päivänä maaliskuuta 2011,
   SHARE-ERICin perustamisesta
   (2011/166/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eurooppalaiseen tutkimusinfrastruktuurikonsortioon (ERIC) sovellettavasta yhteisön oikeudellisesta kehyksestä 25 päivänä kesäkuuta 2009 annetun neuvoston asetuksen (EY) N:o 723/2009 (1),
   sekä katsoo seuraavaa:

               (1)

               Asetuksella (EY) N:o 723/2009 valtuutetaan komissio perustamaan eurooppalaisia tutkimusinfrastruktuurikonsortioita, jäljempänä ’ERIC’.

               (2)

               Tšekin tasavalta, Saksan liittotasavalta, Alankomaiden kuningaskunta ja Itävallan tasavalta ovat pyytäneet 14 päivänä joulukuuta 2010 komissiota perustamaan terveyttä, ikääntymistä ja eläkkeelle jäämistä Euroopassa koskevan SHARE-tutkimushankkeen (Survey of Health, Ageing and Retirement in Europe) eurooppalaisena tutkimusinfrastruktuurikonsortiona (SHARE-ERIC), Belgian kuningaskunta on yhtynyt pyyntöön 21 päivänä tammikuuta 2011 ja Sveitsi on pyytänyt päästä mukaan SHARE-ERICiin tarkkailijaksi.

               (3)

               Alankomaiden kuningaskunta on antanut ilmoituksen, jossa se tunnustaa SHARE-ERICin sen perustamisesta lähtien yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (2) 143 artiklan 1 kohdan g alakohdassa ja 151 artiklan 1 kohdan b alakohdassa tarkoitetuksi kansainväliseksi järjestöksi ja valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25 päivänä helmikuuta 1992 annetun neuvoston direktiivin 92/12/ETY (3) 23 artiklan 1 kohdan toisessa luetelmakohdassa tarkoitetuksi kansainväliseksi toimielimeksi.

               (4)

               Komissio on arvioinut hakemuksen asetuksen (EY) N:o 723/2009 5 artiklan 2 kohdassa ilmaistujen velvoitteidensa mukaisesti ja katsonut, että se täyttää asetuksessa (EY) N:o 723/2009 esitetyt vaatimukset.

               (5)

               SHARE-ERICin perustamisesta on asetuksen (EY) N:o 723/2009 6 artiklan 1 kohdan ja 20 artiklan mukaisesti kuultu saman asetuksen 20 artiklan nojalla perustettua komiteaa, ja se on antanut asiasta puoltavan lausunnon.

               (6)

               SHARE-ERICillä odotetaan olevan suuri merkitys muille väestön ikääntymiseen liittyville eurooppalaisille tutkimus- ja innovaatioaloitteille, joihin kuuluvat ehdotettu yhteinen ohjelma-aloite ”Lisää vuosia, parempaa elämää”, tietotekniikka-avusteista asumista (Ambient Assisted Living) koskeva yhteinen ohjelma sekä aktiivisena ja terveenä ikääntymistä koskeva eurooppalainen innovaatiokumppanuus,

         ON HYVÄKSYNYT TÄMÄN PÄÄTÖKSEN:
   Ainoa artikla
   SHARE-ERICin perustaminen
   1.   Perustetaan terveyttä, ikääntymistä ja eläkkeelle jäämistä Euroopassa koskevaa survey-tutkimusta varten eurooppalainen tutkimusinfrastruktuurikonsortio, SHARE-ERIC, asetuksen (EY) N:o 723/2009 mukaisesti.
   SHARE-ERICillä on oikeushenkilön asema tämän päätöksen voimaantulopäivästä alkaen, ja sillä on kussakin jäsenvaltiossa laajin oikeuskelpoisuus, joka oikeushenkilölle annetaan asianomaisen jäsenvaltion lainsäädännön nojalla. Se voi erityisesti hankkia, omistaa ja luovuttaa irtainta, kiinteää ja henkistä omaisuutta, tehdä sopimuksia ja olla osapuolena oikeudenkäynneissä.
   2.   SHARE-ERICin perussääntö, jonka sen jäsenet ovat yhteisesti hyväksyneet, on tämän päätöksen liitteenä. Perussäännön muutoksiin sovelletaan perussääntöön sisältyviä määräyksiä sekä asetuksen (EY) N:o 723/2009 11 artiklaa. Perussäännön on oltava julkisesti saatavilla ERICin verkkosivustolla ja sen sääntömääräisessä kotipaikassa.
   3.   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   4.   Tämä päätös on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

      Tehty Brysselissä 17 päivänä maaliskuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 206, 8.8.2009, s. 1.

      (2)  EUVL L 347, 11.12.2006, s. 1.

      (3)  EYVL L 76, 23.3.1992, s. 1.

      LIITE

         SHARE-ERICIN PERUSSÄÄNTÖ

         Terveyttä, ikääntymistä ja eläkkeelle jäämistä koskeva tutkimus Euroopassa (SHARE): perustaminen ja toiminta

         Sisältö

                  1 artikla:

               SHARE-ERICin perustaminen

                  2 artikla:

               Sääntömääräinen kotipaikka ja työkieli

                  3 artikla:

               Tehtävät

                  4 artikla:

               Periaatteet

                  5 artikla:

               Organisaation elimet ja tieteelliset kumppanilaitokset

                  6 artikla:

               Neuvosto

                  7 artikla:

               Hallintoneuvosto

                  8 artikla:

               Kattavuus

                  9 artikla:

               Rahoitusosuudet

                  10 artikla:

               Korvausvastuu ja vakuutussuoja

                  11 artikla:

               Henkinen omaisuus

                  12 artikla:

               SHARE-tietojen jakaminen ja käyttö

                  13 artikla:

               Julkiset hankinnat ja verovapautukset

                  14 artikla:

               Työllisyys

                  15 artikla:

               Muutokset

                  16 artikla:

               Liittyminen

                  17 artikla:

               Organisaation toiminta-aika

                  18 artikla:

               Perussäännön saatavuus

                  Liite 1:

               Tieteelliset kumppanilaitokset ja maatiimien vetäjä

                  Liite 2:

               Tieteellinen seurantaelin

                  Liite 3:

               Arvioidut tutkimus- ja toimintakustannukset

                  Liite 4:

               Rajoitettu hankintamenettely
            Itävallan tasavalta
      Belgian kuningaskunta
      Tšekin tasavalta
      Saksan liittotasavalta
      Alankomaiden kuningaskunta,
      jäljempänä ’sopimuspuolet’, jotka
      HALUAVAT lujittaa edelleen Euroopan ja sopimuspuolina olevien maiden asemaa tutkimusalalla maailmassa ja lisätä tieteellistä yhteistyötä yli eri tieteenaloja ja valtioita erottavien rajojen;
      OTTAVAT HUOMIOON Euroopan komission vuoden 2001 Eurooppa-neuvostolle antaman kertomuksen (neuvoston asiakirja 6997/01), jossa väestön ikääntyminen ja sen asettamat kasvuun ja hyvinvointiin liittyvät yhteiskunnalliset ja taloudelliset haasteet määritellään tämän vuosisadan polttavimpiin kuuluviksi kysymyksiksi Euroopassa, jossa nostetaan esille vakavat infrastruktuuriin liittyvät puutteet suhteessa yksilön ja väestön ikääntymisen ymmärtämiseen ja jossa sen vuoksi toivotaan, että ’tarkastellaan mahdollisuutta toteuttaa yhteistyössä jäsenvaltioiden kanssa ikääntymistä käsittelevä pitkittäistutkimus’ ikääntymistä koskevan eurooppalaisen tutkimuksen lisäämiseksi;
      TUKEUTUVAT nykyiseen terveyttä, ikääntymistä ja eläkkeelle jäämistä Euroopassa koskevan tutkimuksen (SHARE) perusmalliin, joka on valittu ESFRI-etenemissuunnitelmia koskevassa prosessissa jalostettavaksi yhdeksi eurooppalaisen tutkimusalueen keskeiseksi tutkimusinfrastruktuuriksi;
      TUNNUSTAVAT, että kyseisellä uudella monialaisella, kansainvälisellä pitkittäistutkimuksella, joka uudenlaisella tavalla lisää yhtenäisyyttä, laajuutta ja kansainvälistä vertailtavuutta, on tulevaisuudessa suuri merkitys monilla perustutkimuksen ja soveltavan tieteen aloilla, joista mainittakoon väestötiede, taloustiede, epidemiologia, gerontologia, biologia, lääketiede, psykologia, kansanterveys, terveyspolitiikka, sosiologia ja tilastotiede;
      TUNNUSTAVAT, että tosiasioihin perustuvassa julkisessa päätöksenteossa tarvitaan nykyaikaista tietoinfrastruktuuria;
      ODOTTAVAT muiden maiden osallistuvan jäljempänä esitetyn perussäännön nojalla yhteisesti toteutettaviin toimiin;
      OVAT SOPINEET SEURAAVAA:
      1 artikla
      SHARE-ERICin perustaminen
      1)   Perustetaan hajautettu eurooppalainen tutkimusinfrastruktuuri, jonka nimi on terveyttä, ikääntymistä ja eläkkeelle jäämistä Euroopassa koskeva tutkimus (Survey of Health, Ageing and Retirement in Europe, SHARE).
      2)   SHAREn oikeudellisena muotona on eurooppalainen tutkimusinfrastruktuurikonsortio (ERIC), joka perustetaan asetuksen (EY) N:o 723/2009 säännösten mukaisesti ja jonka nimeksi tulee ’SHARE-ERIC’, jäljempänä myös ’organisaatio’.
      2 artikla
      Sääntömääräinen kotipaikka ja työkieli
      1)   Organisaation sääntömääräinen kotipaikka on Alankomaiden Tilburg.
      2)   Sopimuspuolet sopivat, että heti kun Saksan viranomaiset ovat antaneet ilmoituksen asetuksen (EY) N:o 723/2009 5 artiklan 1 kohdan d alakohdan mukaisesti, ne panevat vireille perussäännön muutoksen sääntömääräisen kotipaikan siirtämiseksi Saksaan. Muutos ei tule voimaan ennen kuin 8 artiklassa määritelty I vaihe on päättynyt.
      3)   Organisaation työkieli on englanti.
      3 artikla
      Tehtävät
      1)   SHARE-ERIC muodostaa kotitalouksia ja yksittäisiä henkilöitä koskevien mikrotietojen infrastruktuurin, jollaista tarvitaan yksilön ja yhteiskunnan ikääntymisen ymmärtämiseksi, jäljempänä myös ’tutkimus’. Sen päätehtävinä on

                  a)

                  suunnitella keskeinen survey-tutkimuksen väline, jonka avulla pystytään hankkimaan perustavat tiedot 50 vuotta täyttäneiden henkilöiden ja heidän kumppaniensa taloudellisesta tilanteesta, terveydestä, perhetilanteesta ja sosiaalisista elinoloista;

                  b)

                  soveltaa kyseistä tutkimusvälinettä joka toinen vuosi kunkin osallistujamaan vastaajapaneeliin ja pitää yllä yhteyksiä kaikkiin paneelijäseniin paneeliaaltojen välillä;

                  c)

                  koota kerätyt tiedot helppokäyttöiseen tietokantaan, johon on sovellettavia tietosuojarajoitteita noudattaen pääsy kaikilla tieteellistä työtä tekevillä tutkijoilla, sekä ylläpitää kyseistä tietokantaa mukaan luettuna tietojen puhdistaminen, imputointi ja dokumentointi.

            2)   SHAREn nykyistä perusmallia parannetaan kolmella tavalla:

                  a)

                  pidennetään SHAREn elinaikaa, jotta voidaan muodostaa kunnollinen paneeli, joka seuraa henkilöitä näiden ikääntyessä ja ottaa huomioon sosiaalisen ja taloudellisen ympäristön muutokset. Parannus merkitsee seitsemää uutta aaltoa kahden vuoden välein kolmessa vaiheessa, jotka määritellään 8 artiklassa;

                  b)

                  laajennetaan SHAREa niin, että siihen kuuluvat kaikki EU:n jäsenvaltiot;

                  c)

                  suurennetaan SHARE-otosten kokoa, jotta tutkimus olisi käyttökelpoinen myös kansallisissa analyyseissä. Yleisesti tavoitteena on, että otokseen sisältyisi kussakin maassa 6 000 vähintään 50-vuotiasta.

            3)   SHARE-ERIC suorittaa tehtäväänsä muulta kuin liiketaloudelliselta pohjalta.
      4 artikla
      Periaatteet
      1)   SHAREn suunnittelevat tutkijat tutkijoille. Tutkimuksessa huippuosaaminen on tärkeämpää kuin mikään muu. SHAREn tieteellistä huippuosaamista seuraa riippumaton tieteellinen seurantaelin (liite 2).
      2)   SHAREsta tulee ylikansallinen tutkimus. Vertailtavuus SHAREen kuuluvien eri maiden välillä on ohjaavana periaatteena kaikissa suunnittelupäätöksissä. Lisäksi niihin vaikuttaa vertailtavuus sisartutkimuksiin, joista mainittakoon erityisesti Yhdysvaltain (U.S. Health and Retirement Study) ja Englannin (English Longitudinal Study of Ageing) tutkimukset. Ylikansallista tutkimuspotentiaalia omaavat aiheet asetetaan etusijalle yksittäisiä maita koskeviin aiheisiin nähden.
      3)   SHAREssa yhdistyvät talous-, terveys- ja sosiaalitieteet. Monialaista tutkimuspotentiaalia omaavat aiheet asetetaan etusijalle yhtä alaa koskeviin aiheisiin nähden.
      4)   SHAREsta tulee pitkittäistutkimus, jossa seurataan yksittäisiä henkilöitä ikääntymisen eri vaiheissa. Pitkittäistä tutkimuspotentiaalia omaavat aiheet asetetaan etusijalle yhtä ajankohtaa koskeviin aiheisiin nähden.
      5)   SHAREen perustuva tutkimus auttaa tosiasioihin perustuvia EU:n politiikkoja, kuten Eurooppa 2020 -strategian innovaatiounionialoitetta, vastaamaan väestön ikääntymisestä johtuviin haasteisiin kaikissa EU-maissa.
      5 artikla
      Organisaation elimet ja tieteelliset kumppanilaitokset
      1)   Organisaation elimiä ovat yleiskokous, jäljempänä ’neuvosto’ (6 artikla), ja hallintoneuvosto (7 artikla).
      2)   Hallintoneuvoston ehdotuksesta kukin sopimuspuoli valitsee 4 artiklassa vahvistetut periaatteet huomioon ottaen tutkimuslaitoksen, joka vastaa SHARE-ERICin tieteellisten tehtävien suorittamisesta kyseisessä maassa, jäljempänä ’tieteellinen kumppanilaitos’.
      3)   Jos jokin tieteellinen kumppanilaitos toimii vastoin 4 artiklassa vahvistettuja periaatteita, sopimuspuoli voi hallintoneuvoston esityksestä korvata kyseisen laitoksen toisella.
      4)   Tieteellistä kumppanilaitosta tai sen korvaamista ehdottaessaan hallintoneuvoston on kysyttävä neuvoa tieteelliseltä seurantaelimeltä (liite 2).
      5)   Nykyiset tieteelliset kumppanilaitokset luetellaan liitteessä 1.
      6 artikla
      Neuvosto
      1)   Jokaista sopimuspuolta edustaa neuvostossa enimmillään kaksi edustajaa. Neuvoston jäsenten nimityksestä ja nimityskauden päättymisestä vastaa sopimuspuoli. Kunkin sopimuspuolen on viipymättä ilmoitettava kirjallisesti neuvoston puheenjohtajalle neuvoston jäseninä toimivien edustajiensa nimittämisestä ja näiden nimityskauden päättymisestä.
      2)   Kullakin sopimuspuolella on neuvostossa yksi ääni. Päätökset tehdään yksinkertaisella äänten enemmistöllä, jollei tässä perussäännössä toisin määrätä. Äänten mennessä tasan ratkaisee isäntämaan ääni.
      3)   Neuvosto valitsee puheenjohtajan ja varapuheenjohtajan kaksivuotiskaudeksi sopimuspuolten valtuuskunnista. Puheenjohtajasta ja varapuheenjohtajasta tulee valinnan yhteydessä puolueettomia ja riippumattomia, ja he eroavat valtuuskunnistaan. Ne sopimuspuolet, joihin nämä valinnat vaikuttavat, nimeävät uuden edustajan neuvostoon.
      4)   Neuvosto kokoontuu vähintään kerran vuodessa. Neuvoston kokoukset kutsuu koolle neuvoston puheenjohtaja. Neuvoston kokous on myös kutsuttava koolle vähintään kahden sopimuspuolen sitä pyytäessä. Koordinaattorin (7 artikla) pyynnöstä voidaan kutsua koolle myös ylimääräisiä neuvoston kokouksia, jos se on organisaation edun mukaista.
      5)   Neuvosto ottaa vastaan ja hyväksyy vuosikertomuksen, tilinpäätösasiakirjat ja vuotuisen varainkäyttösuunnitelman, jotka hallintoneuvosto sille toimittaa. Neuvosto tarkastelee meneillään olevaa ja ennakoitua tutkimusta ja vastaavia toimintakuluja vähintään vuosittain. Neuvosto voi hyväksyä yksimielisesti vuotuiseen varainkäyttösuunnitelmaan sisältyviä muita yhteisiä kustannuksia varten maksettavan rahoitusosuuden muutoksen edellyttäen, ettei kyseisiä kustannuksia kateta mistään muusta rahoituslähteestä (9 artiklan 5 kohta).
      6)   Neuvosto ottaa vastaan ja vahvistaa vuotuisen toimintasuunnitelman, jossa esitetään SHAREn yleiset tieteelliset tavoitteet, tutkimuksen painopiste seuraavan aallon aikana, sertifiointimenettely sekä tutkimuksen ja tiedonlevityksen aikataulu. Kahden vuoden välein se saa kertomuksen tieteelliseltä seurantaelimeltä.
      7)   Neuvosto valitsee määräenemmistöllä (vähintään kaksi kolmasosaa sopimuspuolista) koordinaattorin, aihealueiden koordinaattorit ja muut hallintoneuvoston jäsenet 7 artiklan mukaisesti tieteellisten kumppanilaitosten ehdotuksen pohjalta.
      8)   Maista, jotka ovat sitoutuneet SHARE-ERICiin allekirjoittamalla yhteisymmärryspöytäkirjan terveyttä, ikääntymistä ja eläkkeelle jäämistä Euroopassa koskevan tutkimushankkeen valmistelemisesta (15 päivänä heinäkuuta 2009), voi tulla neuvoston äänivallattomia jäseniä, joilla on tarkkailijan asema siihen asti, kun ne ovat liittyneet SHARE-ERICiin 16 artiklan mukaisesti.
      7 artikla
      Hallintoneuvosto
      1)   Hallintoneuvostossa on enintään kuusi jäsentä seuraavasti:

                  a)

                  SHAREn johtaja, jäljempänä ’koordinaattori’;

                  b)

                  kolme aihealuekoordinaattoria, jotka edustavat SHAREn kolmea tiedealaa (talous, terveys sekä sosiaalisten ja perheasioiden verkostot);

                  c)

                  tarvittaessa muita tutkijoita, jotka edustavat jotakin SHAREn tärkeää tiedealaa tai toiminnallista keskusta.

            2)   Hallintoneuvoston jäsenten on oltava kansainvälisesti ansioituneita tutkijoita, joilla on kokemusta ikääntymiseen liittyvästä tutkimuksesta ja/tai survey-tutkimusten hallinnoinnista.
      3)   Hallintoneuvosto tekee neuvostolle ehdotukset kaikista strategisista ja talousarviota koskevista päätöksistä. Se vastaa kaikista rahoitus- ja hallintoprosesseista, joilla pidetään yllä tieteellistä luotettavuutta, eri maiden keskinäistä vertailtavuutta ja SHARE-tutkimusmallin kokonaistasapainoa. Erityisesti sen vastuulle kuuluvat SHARE-ERICin rahoitusasiat ja suoritteet sekä lakisääteisten vaatimusten, kuten tietojen luottamuksellisuutta ja tietoturvaa koskevien määräysten, seuranta Euroopan tasolla.
      4)   Hallintoneuvosto laatii neuvostolle vuosittain kertomuksen SHARE-tutkimuksen tilasta, tekee neuvostolle ehdotuksen vuotuisesta varainkäyttö- ja toimintasuunnitelmasta ja valmistelee tilinpäätöksen.
      5)   Koordinaattori johtaa hallintoneuvostoa ja toimii SHARE-ERICin oikeudellisena edustajana. Koordinaattori vastaa tutkimuksen toteutuksesta sekä siitä, että kaikissa osallistujamaissa noudatetaan menetelmien osalta samoja tiukkoja vaatimuksia.
      6)   Aihealueiden koordinaattorit vastaavat tutkimuksen korkeasta tieteellisestä tasosta omalla erikoisalallaan. Erityisesti he vastaavat oman alansa kyselylomakkeen suunnittelusta ja tiedeyhteisön käyttöön annettavan tiedon eheydestä.
      7)   Hallintoneuvosto pyytää neuvoja ulkopuolisilta asiantuntijoilta ja perustaa tutkijaneuvoston antamaan neuvoja kaikissa tieteellisissä kysymyksissä, jäljempänä ’tieteellinen seurantaelin’. Kyseinen elin on organisaatiosta riippumaton (liite 2).
      8)   Hallintoneuvoston ja tieteellisten kumppanilaitosten keskinäisiä suhteita säätelee konsortiosopimus.
      8 artikla
      Kattavuus
      1)   Organisaation kattama tutkimusaika käsittää seitsemän paneeliaaltoa, jotka jakautuvat kolmeksi vaiheeksi seuraavasti:

                  a)

                  I vaiheessa organisaatio toteuttaa vuosina 2010 ja 2011 ensimmäisen täysimittaisen tutkimusaallon valmisteluvaiheessa suunnitellun mallin pohjalta.

                  b)

                  II vaiheessa organisaatio toteuttaa kolme uutta täysimittaista tutkimusaaltoa vuosina 2012–2013, 2014–2015 ja 2016–2017, päivittää mallin ajantasaiseksi ja huolehtii tiedonlevityksestä.

                  c)

                  Jos tieteellinen arvio on myönteinen, organisaatio toteuttaa III vaiheessa vielä kolme uutta täysimittaista tutkimusaaltoa vuosina 2018–2019, 2020–2021 ja 2022–2023, päivittää mallin ajantasaiseksi ja huolehtii tiedonlevityksestä.

            9 artikla
      Rahoitusosuudet
      1)   Sopimuspuolten maksamilla rahoitusosuuksilla katetaan seitsemän tutkimusaallon toteutuksesta kussakin maassa aiheutuvat kustannukset, koordinointikustannukset sekä yhteiset kustannukset, kuten mallin päivityksestä, seitsemän tutkimusaallon yhteydessä kerättyjen tietojen levittämisestä ja koordinaattoria, aihealueiden koordinaattoreita ja tieteellistä seurantaelintä varten tarvittavista määrärahoista aiheutuvat kustannukset.
      2)   Sopimuspuolten maksamilla rahoitusosuuksilla katetaan neljänlaisia kustannuksia: A) tutkimuksen kustannukset kussakin maassa, B) tutkimuksen suorittamisesta aiheutuvat toimintakustannukset kussakin maassa, C) koordinointikustannukset ja D) muut yhteiset kustannukset, joita ei kateta muista rahoituslähteistä. Alustava arvio näistä kustannuksista I vaiheen aikana esitetään oheisessa liitteessä 3 olevassa taulukossa.
      3)   Kukin sopimuspuoli asettaa SHARE-ERICin käyttöön joko suoraan tai vastuullaan olevan tieteellisen kumppanilaitoksen välityksellä varat, joilla katetaan kyseisen maan osuus tutkimuksen kustannuksista (liitteessä 3 olevan alustavan arvion A sarake).
      4)   Kukin sopimuspuoli asettaa vastuullaan olevan tieteellisen kumppanilaitoksen käyttöön varat, joilla katetaan kyseisen maan osuus toimintakustannuksista (liitteessä 3 olevan alustavan arvion B sarake).
      5)   Saksan liittotasavalta rahoittaa tutkimuksen koordinointikustannukset (liitteessä 3 olevan alustavan arvion C sarake).
      6)   Kukin sopimuspuoli maksaa SHARE-ERICiin rahoitusosuuden niitä tutkimuksen yhteisiä kustannuksia varten, joita ei kateta muista rahoituslähteistä. Kunkin sopimuspuolen osuuden on oltava oikeasuhtainen Eurostatin viimeisimmän ilmoituksen mukaiseen henkeä kohden laskettuun bruttokansantuloon nähden sillä ehdolla, ettei yhdenkään sopimuspuolen osuus ole pienempi kuin 0,5 kertaa keskimääräinen osuus tai suurempi kuin 1,5 kertaa keskimääräinen osuus. Muut yhteiset kustannukset eritellään yksityiskohtaisesti vuotuisessa varainkäyttösuunnitelmassa (liitteessä 3 olevan alustavan arvion D sarake).
      7)   SHARE-ERIC tai tieteelliset kumppanilaitokset voivat konsortiona vastata Euroopan komission, Yhdysvaltain NIA:n (U.S. National Institute on Aging) ja muiden sellaisten ylikansallisten ja kansallisten rahoitustahojen ehdotuspyyntöihin, joiden rahoitus on koko hankkeen saatavilla. Tällä rahoituksella voidaan kattaa myös osittain tai kokonaan liitteen 3 taulukon D sarakkeessa mainitut yhteiset kustannukset.
      10 artikla
      Korvausvastuu ja vakuutussuoja
      1)   Jäsenten taloudellinen vastuu ERICin veloista rajoittuu rahoitusosuuksiin, jotka niiden on maksettava SHARE-ERICiin ja jotka on hyväksytty vuotuisissa varainkäyttösuunnitelmissa.
      2)   SHARE-ERICin on toteutettava asianmukaiset toimenpiteet vakuutusten ottamiseksi survey-tutkimuksen perustamiseen ja toteutukseen liittyvien erityisriskien varalta.
      11 artikla
      Henkinen omaisuus
      1)   Tämän perussäännön tavoitteiden mukaisesti termi ”henkinen omaisuus” ymmärretään 14 päivänä heinäkuuta 1967 allekirjoitetun Maailman henkisen omaisuuden järjestön perustavan yleissopimuksen 2 artiklan mukaisesti.
      2)   SHARE-ERIC on tutkimuksen sekä kaikkien sen perustamisen seurauksena syntyvien teollis- ja tekijänoikeuksien omistaja.
      3)   Henkiseen omaisuuteen liittyvien kysymysten osalta sopimuspuolten välisiä suhteita säätelee sopimuspuolten kansallinen lainsäädäntö.
      12 artikla
      SHARE-tietojen levittäminen ja käyttö
      1)   SHARE-ERIC levittää kerätyt tiedot tietojen puhdistuksen, imputoinnin ja dokumentoinnin jälkeen viipymättä tiedeyhteisölle.
      2)   SHARE-tietojen käyttö on maksutonta koko tiedeyhteisölle. Hallintoneuvosto perustaa tiedealan käyttäjäyhteisön etuja edustavan käyttäjäneuvoston ottaen tässä huomioon tieteellisen seurantaelimen kannan.
      3)   SHARE-tietojen keruuseen ja käyttöön sovelletaan eurooppalaisia ja kansallisia tietosuojalakeja. Jos SHARE-tietojen käyttäjiin ei sovelleta EU:n lainsäädäntöä, heidän edellytetään allekirjoittavan tietojen luottamuksellisuutta koskeva ilmoitus Euroopan komission laatiman mallin mukaisesti (EYVL L 6, 10.1.2002, s. 52).
      13 artikla
      Hankinnat ja verovapautukset
      1)   SHARE-ERIC kohtelee hankintamenettelyihin osallistuvia ehdokkaita ja tarjoajia yhdenvertaisesti ja syrjimättömästi riippumatta siitä, onko niiden kotipaikka Euroopan unionissa. Kaikissa hankinnoissa noudatetaan avoimuuden, syrjimättömyyden ja kilpailun periaatteita.
      2)   Yleisesti SHARE-ERICin hankintoihin sovelletaan julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31 päivänä maaliskuuta 2004 annettua Euroopan parlamentin ja neuvoston direktiiviä 2004/18/EY (1) ottaen huomioon komission asetuksella (EY) N:o 1422/2007 (2) muutetut kynnysarvot ja muut mahdolliset muutokset sekä hankintoihin sovellettavia kansallisia määräyksiä.
      3)   Hankittaessa tutkimus- ja kehittämispalveluja, joista saatava hyöty koituu koko tiedeyhteisön hyväksi ja jotka SHARE-ERIC hyvittää kokonaisuudessaan, direktiivin 2004/18/EY 16 artiklan f alakohtaa sovelletaan rajoitettua menettelyä noudattaen (liite 4). Kyseisissä rajoitetuissa menettelyissä, neuvottelumenettelyissä, joihin liittyy hankintailmoitus, ja kilpailullisessa neuvottelumenettelyssä hankintaviranomaiset voivat rajoittaa sopivien ehdokkaiden lukumäärää, joilta ne pyytävät tarjousta tai jotka kutsutaan neuvotteluihin tai osallistumaan kilpailulliseen neuvottelumenettelyyn edellyttäen, että sopivia ehdokkaita on riittävä määrä.
      4)   Direktiiviin 2006/112/EY perustuvat verovapautukset rajoitetaan arvonlisäveroon sellaisilla tutkimukseen ja kehittämiseen tarkoitetuilla hyödykkeillä ja palveluilla, jotka on tarkoitettu viralliseen käyttöön, joiden arvo on yli 250 euroa, joista saatava hyöty koituu koko tiedeyhteisön hyväksi ja jotka SHARE-ERIC hyvittää kokonaan. Muita rajoituksia ei sovelleta.
      14 artikla
      Työllisyys
      1)   SHARE-ERIC on yhtäläiset mahdollisuudet tarjoava työnantaja. Työsopimuksissa noudatetaan sen maan kansallisia lakeja, jossa henkilöstö otetaan palvelukseen.
      2)   Kunkin sopimuspuolen on kansallisen lainsäädännön vaatimuksia noudattaen helpotettava lainkäyttövaltansa rajoissa sopimuspuolten SHARE-ERICin tehtäviin osallistuvien kansalaisten ja heidän perheenjäsentensä siirtymistä ja asumista.
      15 artikla
      Muutokset
      1)   Neuvostolla on toimivalta muuttaa määräenemmistöllä tätä perussääntöä ja sen liitteitä. Kaikkien sen artiklojen ja liitteiden muuttamiseen tarvitaan kahden kolmasosan enemmistö. Muutoksen päivämäärä on aina ilmoitettava perussäännössä.
      2)   SHARE-ERICin perussäännön on aina oltava eurooppalaiseen tutkimusinfrastruktuurikonsortioon (ERIC) sovellettavasta yhteisön oikeudellisesta kehyksestä annetun asetuksen (EY) N:o 723/2009 ja kaikkien muiden sovellettavien eurooppalaisten lakien ja määräysten mukainen.
      16 artikla
      Liittyminen
      1)   Tämän perussäännön tultua voimaan mikä tahansa hallitus voi liittyä siihen, jos neuvostossa kaksi kolmasosaa sopimuspuolista hyväksyy neuvotellut ehdot. Liittymisehdoista laaditaan sopimus sopimuspuolten ja liittyvän hallituksen tai hallitusten ryhmän välillä.
      2)   Hallintoneuvoston ehdotuksesta ja 4 artiklassa vahvistetut periaatteet huomioon ottaen liittyvä sopimuspuoli valitsee tutkimuslaitoksen, joka vastaa SHARE-ERICin tieteellisten tehtävien suorittamisesta kyseisessä maassa.
      3)   Tieteellistä kumppanilaitosta ehdottaessaan hallintoneuvoston on kysyttävä neuvoa tieteelliseltä seurantaelimeltä.
      17 artikla
      Organisaation toiminta-aika
      1)   Organisaatio perustetaan 31 päivänä joulukuuta 2024 päättyväksi ajaksi. Se käsittää I, II ja III vaiheen, kuten 8 artiklassa määritellään.
      2)   Sopimuspuoli voi erota organisaatiosta I vaiheen tai II vaiheen jälkeen.
      3)   Organisaatio voidaan purkaa aloitteella, jossa tarkennetaan menettely ja aikataulu, jos neuvosto tämän hyväksyy kahden kolmasosan enemmistöllä ja erityisesti jos organisaatio päättää luopua III vaiheesta.
      4)   Tällaisesta päätöksestä on asetuksen (EY) N:o 723/2009 16 artiklan mukaisesti ilmoitettava Euroopan komissiolle kymmenen päivän kuluessa päätöksen tekemisestä.
      18 artikla
      Perussäännön saatavuus
      Tämä perussääntö on asetettava julkisesti saataville SHARE-ERICin verkkosivustolle, kuten asetuksen (EY) N:o 723/2009 10 artiklassa säädetään.

         (1)  EUVL L 134, 30.4.2004, s. 114.

         (2)  EUVL L 317, 5.12.2007, s. 34.

         LIITE 1

            TIETEELLISET KUMPPANILAITOKSET JA MAATIIMIEN VETÄJÄT

                     Maa

                     Osallistujaorganisaatio

                     Lyhyt kuvaus

                     Itävalta

                     University of Linz, Dept. of Economics

                     Itävallan osallistumista SHARE-hankkeeseen johtaa Linzin yliopiston taloustieteiden osasto. Sen tutkimuksen painotuksia ovat työn taloustiede, julkistaloustiede ja eläkeuudistukseen liittyvät ongelmat sekä ympäristötaloustiede. Laitoksen edustajana toimii taloustieteiden professori Rudolf Winter-Ebmer, joka on empiirisen työn taloustieteen asiantuntija.

                     Belgia

                     University of Antwerp, CSP

                     CSP:n tärkeimpänä tavoitteena on ollut sosiaalipolitiikan riittävyyttä selvittävä tutkimus. Sen tutkimus perustuu suurelta osin laaja-alaisiin sosioekonomisiin kotitaloustutkimuksiin. Belgian maatiimiä vetää vanhempi tutkija Karel van den Bosch.

                     Belgia

                     University of Liège, CREPP

                     CREPPin keskeisiä erikoistumisaloja ovat sosiaaliturva, eläkekäyttäytyminen sekä ikääntyneiden hyvinvointi ja sukupolvien väliset tulonsiirrot. SHARE-hankkeen koordinoinnista Belgian ranskankielisessä yhteisössä vastaa Sergio Perelman.

                     Tšekki

                     CERGE-EI, Prague

                     CERGE-EI on täysin akkreditoitu sekä Yhdysvalloissa että Tšekissä. Sillä on asiantuntemusta erityisesti Keski- ja Itä-Euroopan maiden ja entisen Neuvostoliiton alueen sosiaalisesta, taloudellisesta ja poliittisesta muutoksesta. Tšekin maatiimin johdossa on Radim Bohacek.

                     Saksa

                     University of Mannheim, Mannheim Res. Inst. for the Economics of Aging (MEA)

                     MEA on maailmanlaajuisesti tunnettu huippuosaamisen keskus ikääntymiseen liittyvän taloustieteen alalla. Sen tutkimusalueita ovat säästäminen, sosiaalivakuutus ja yhteiskuntapolitiikka; väestön ikääntymisen makrotaloudelliset vaikutukset; sekä kansanterveys. MEAn edustajana on johtaja Axel Börsch-Supan, joka on koordinoinut SHARE-hankeperhettä.

                     Alankomaat

                     University of Tilburg,
                     Netspar

                     Netspar on Tilburgin yliopiston taloustieteiden tiedekunnan yhteydessä toimiva eläkkeitä, ikääntymistä ja eläkkeelle jäämistä koskeva tutkimusverkosto. Sen pääjohtaja Frank van der Duyn Schouten toimii Alankomaiden SHARE-maatiimin vetäjänä.

         LIITE 2

            TIETEELLINEN SEURANTAELIN

         1 artikla
         Perustaminen
         Hallintoneuvosto perustaa neuvoa-antavan elimen, johon kuuluu vähintään kuusi merkittävää, riippumatonta ja kokenutta tutkijaa, jäljempänä ’tieteellinen seurantaelin’. Se toimii ulkopuolisena neuvonantajana survey-tutkimuksen hyväksi tarkastaen tutkimuskonsortion työn laadun ja antaen säännöllisin väliajoin ohjeita neuvostolle ja tutkimuskonsortiolle.
         2 artikla
         Riippumattomuus
         Tieteellinen seurantaelin on riippumaton SHARE-ERICistä.
         3 artikla
         Tehtävät
         1)   Tieteellisen seurantaelimen päätehtävänä on seurata SHARE-tutkimuksen tieteellistä laatua. Sen olisi annettava palautetta hallintoneuvostolle ja tutkimuskonsortiolle vähintään kerran vuodessa.
         2)   Kahden vuoden välein tieteellinen seurantaelin antaa neuvostolle SHARE-ERICistä kirjallisen raportin. Siinä arvioidaan myös SHARE-tietojen käyttäjille tarjottuja palveluja.
         3)   Alussa sekä noin kolmen vuoden kuluttua tieteellinen seurantaelin laatii yksityiskohtaisen tarkastelun SHAREn tieteellisestä strategiasta selvittäen samalla innovatiivisia tiedonkeruun aloja ja tapoja.
         4 artikla
         Jäsenet
         1)   Tieteellisen seurantaelimen jäsenet valitsevat uusia jäseniä, jos ne pitävät tätä aiheellisena SHAREn kaikkien tiedealojen riittävän edustuksen kannalta.
         2)   Vähintään yhden jäsenen on oltava tutkijana Englannin tutkimuksessa (English Longitudinal Study of Ageing, ELSA), jotta voidaan varmistaa tiivis yhteistyö kyseisen tutkimuksen kanssa ja antaa lisäohjeistusta siinä saatujen kokemusten pohjalta.
         3)   Vähintään yhden jäsenen on oltava tutkijana Yhdysvaltain tutkimuksessa (U.S. Health and Retirement Study, HRS), jotta voidaan varmistaa tiivis yhteistyö kyseisen tutkimuksen kanssa ja antaa lisäohjeistusta siinä saatujen kokemusten pohjalta.
         4)   Tieteellisen seurantaelimen nykyinen puheenjohtaja on Arie Kapteyn.
         5)   Muut nykyiset jäsenet ja heidän edustamansa alat ovat

                     Orazio Attanasio (tulot, kulutus, säästäminen)

                     Lisa Berkman (sosiaaliepidemiologia ja biomerkkiaineet)

                     Nicholas Christakis (lääketieteellinen sosiologia ja hallinnolliset tiedot)

                     Mick Couper (tutkimusmenetelmät, tiedon levittämisen menetelmät, uusi teknologia)

                     Michael Hurd (säästäminen ja terveys, tiedonsaanti ja tietojen laatu; yhdenmukaistaminen HRS:n kanssa)

                     Daniel McFadden (tutkimusmenetelmät)

                     Norbert Schwarz (tutkimukseen liittyvä psykologia ja tiedonsaantimenetelmät)

                     Andrew Steptoe (biomerkkiaineet, yhdenmukaistaminen ELSAn kanssa)

               5 artikla
         Talousarvio
         1)   Tieteellisen seurantaelimen puheenjohtaja saa SHARE-ERICin perussäännön 9 artiklan 1 kohdan mukaisesti määrärahan matkakuluja ja seurantaelimen jäsenten palkkioita varten. Tieteellisen seurantaelimen puheenjohtaja voi päättää määrärahan käytöstä oman harkintansa mukaan.
         2)   Vuotuinen talousarvio on nykyisin 30 000 euroa. Hallintoneuvoston henkilöstö hallinnoi määrärahoja teknisesti.

         LIITE 3

            ALUSTAVA KUSTANNUSARVIO I VAIHEEN AIKANA (4. AALTO)

         Tässä liitteessä esitetään alustava kustannusarvio SHAREn 4. aallon toteutuksesta vuosina 2010 ja 2011 eli 8 artiklan 1 kohdan mukaisen I vaiheen aikana. Kustannusluokat ovat samat kuin 9 artiklassa (Rahoitusosuudet). Tämä liite ei ole 6 artiklan 5 kohdassa edellytetty varainkäyttösuunnitelma, vaan tarkoitus on, että hallintoneuvosto laatii kyseisen suunnitelman tämän liitteen pohjalta, kunhan SHARE-ERIC on perustettu.
         A): SHAREn hallintoryhmä on laskenut tutkimuskustannuksia koskevan alustavan arvion vuosien 2006 ja 2008 tutkimuskustannusten pohjalta. Uusia maita koskevat arviot perustuvat kyseisiin maihin verrattavissa olevien maiden kustannuksiin.
         B): Toimintakustannuksia koskevan alustavan arvion perustana on kunkin maan osalta kaksi kokoaikaista työntekijää, joiden palkka on EU:n Marie-Curie-ohjelman mukainen, ja matka-, oleskelu- ja yleiskustannuksia koskeva arvio perustuu kunkin maan osalta vuosien 2006 ja 2008 aaltojen kustannuksiin.
         Itävalta, Tšekki, Ranska, Saksa ja Puola toimittivat omalta osaltaan toimintakustannuksia koskevan alustavan arvion. Niiden toimintakustannuksia koskevissa arvioissa saattaa olla mukana enemmän tai vähemmän työntekijöitä kuin SHAREn hallinnon laatimassa arviossa oletetaan.
         C): Saksalle on arvioitu koordinointikustannukset vuosien 2006 ja 2008 aaltojen pohjalta.
         D): Maiden kaikkia muita yhteisiä kustannuksia varten maksamat rahoitusosuudet on arvioitu vuosien 2006 ja 2008 aaltojen perusteella ja jaettu kullekin maalle 9 artiklan 5 kohdan mukaisesti. Ne voivat kuitenkin olla huomattavasti alemmat tai jopa puuttua kokonaan, jos jokin muu rahoitustaho, kuten Euroopan komissio tai Yhdysvaltain NIA (U.S. National Institute on Aging) osallistuu kyseisten kustannusten rahoitukseen avustusten tai erillisten sopimusten kautta.

            Arvioidut kustannukset, 4 aalto (2010-2011), maan ja lähteen mukaan eriteltynä

                     (1000 euroa)

                     (Α)
                     Tutkimuskust. 6 000 henkilön otokselle

                     (B)
                     Toimintakust. (henkilöstö, matka ja yleiskustannukset)

                     (C)
                     Koordinointi kustannukset

                     (D)
                     Suurin mahd. osuus muista yhteisistä kuluista

                     Yhteensä

                        Itävalta

                     1 006

                     322

                     109

                        1 438

                        Belgia

                     778

                     318

                     99

                        1 194

                        Tšekki

                     338

                     167

                     71

                        576

                        Tanska

                     892

                     409

                     105

                        1 406

                        Viro

                     460

                     243

                     59

                        761

                        Ranska

                     1 024

                     327

                     97

                        1 448

                        Saksa

                     784

                     314

                     1 887

                     102

                        3 087

                        Kreikka

                     602

                     285

                     84

                        971

                        Unkari

                     460

                     243

                     55

                        758

                        Irlanti

                     1 024

                     339

                     126

                        1 490

                        Israel

                     602

                     285

                     79

                        966

                        Italia

                     782

                     322

                     88

                        1 191

                        Luxemburg

                     1 556

                     358

                     145

                        2 059

                        Alankomaat

                     794

                     314

                     117

                        1 224

                        Puola

                     453

                     226

                     50

                        730

                        Portugali

                     602

                     285

                     66

                        953

                        Slovenia

                     460

                     243

                     79

                        781

                        Espanja

                     786

                     300

                     91

                        1 177

                        Ruotsi

                     1 024

                     339

                     107

                        1 471

                        Sveitsi

                     1 556

                     358

                     122

                        2 036

                        YHTEENSÄ

                        15 983

                        5 997

                        1 887

                        1 851

                        25 719

         LIITE 4

            RAJOITETTU HANKINTAMENETTELY

         Kaikkiin sellaisiin survey-tutkimusta koskeviin tutkimus- ja kehittämispalveluihin, joista saatava hyöty koituu koko tiedeyhteisön hyväksi ja jotka SHARE-ERIC korvaa kokonaisuudessaan, sovelletaan seuraavassa esitettyä rajoitettua hankintamenettelyä.
         Survey-tutkimusta koskevilla tutkimus- ja kehittämispalveluilla tarkoitetaan kyseisen tutkimuksen parhaan mahdollisen teknologian ylläpitämiseksi ja kehittämiseksi tarvittavia tutkimus- ja kehittämispalveluja. Näitä palveluja ovat, niihin kuitenkaan rajoittumatta, tutkimusohjelmistojen kehittäminen, tutkimusmenetelmiä koskeva tutkimus sekä innovatiivisten haastattelumenetelmien kehittäminen ja soveltaminen käytännössä.
         Hankittavien palvelujen kuvaus on asetettava julkisesti saataville hankintailmoituksessa ennen hankintamenettelyn alkua. Sopimuspuolten on ilmoitettava kyseisessä ilmoituksessa ne objektiiviset ja syrjimättömät perusteet tai säännöt, joita ne aikovat soveltaa, sekä niiden ehdokkaiden vähimmäismäärä ja soveltuvissa tapauksissa enimmäismäärä, joille ne aikovat esittää tarjous- tai neuvottelupyynnön.
         Kilpailu voidaan rajoittaa kolmeen mahdolliseen tarjoajaan. Jos kyseisen hankittavan palvelun markkinoilla on kolme tarjoajaa tai vähemmän, kaikki markkinoilla toimivat tarjoajat on sisällytettävä kilpailuun.
         Tarjoajien kesken tehtävän valinnan on perustuttava alimpaan tarjottuun hintaan sekä palvelun parhaaseen laatuun. Palvelun laatu määritellään ensimmäisessä kohdassa olevan kuvauksen avulla.


Avis juridique important

|

31994D0954

94/954/EY: Komission päätös, tehty 21 päivänä joulukuuta 1994, päätöksen 78/45/ETY muuttamisesta kosmetiikka-alan tiedekomitean jäsenmäärän osalta () (ETA:n kannalta merkityksellinen teksti)

Virallinen lehti nro L 371 , 31/12/1994 s. 0015 - 0015 Suomenk. erityispainos Alue 13 Nide 29 s. 0282  Ruotsink. erityispainos Alue 13 Nide 29 s. 0282

KOMISSION PÄÄTÖS,tehty 21 päivänä joulukuuta 1994,päätöksen 78/45/ETY muuttamisesta kosmetiikka-alan tiedekomitean jäsenmäärän osalta (94/954/EY) (ETA:n kannalta merkityksellinen teksti) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon kosmetiikka-alan tiedekomitean perustamisesta 19 päivänä joulukuuta 1977 tehdyn komission päätöksen 78/45/ETY(1), sellaisena kuin se on muutettuna päätöksellä 89/156/ETY(2), ja erityisesti sen 4 artiklan,ottaa huomioon Norjan kuningaskunnan, Itävallan tasavallan, Suomen tasavallan ja Ruotsin kuningaskunnan liittymisehdoista tehdyn asiakirjan ja erityisesti sen 169 artiklan,sekä katsoo, ettäpäätöksessä 78/45/ETY määrätään, että mainittu komitea muodostuu enintään 18 jäsenestä, ja mainitun komitean perustamisen jälkeen tapahtuneiden yhteisön laajenemisten sekä komitean työmäärän kasvun perusteella olisi tarpeen määrätä edellä mainitussa päätöksessä vahvistetun enimmäismäärän korottamisesta, jatämän vuoksi olisi muutettava kyseistä päätöstä,ON PÄÄTTÄNYT SEURAAVAA:1 artikla Korvataan päätöksen 78/45/ETY 3 artiklan ilmaisu "18 jäsenestä" ilmaisulla "21 jäsenestä".2 artikla Tätä päätöstä sovelletaan Norjan kuningaskunnan, Itävallan tasavallan, Suomen tasavallan ja Ruotsin kuningaskunnan liittymissopimuksen voimaantulopäivästä ja edellyttäen, että se tulee voimaan.Tehty Brysselissä 21 päivänä joulukuuta 1994.Komission puolestaChristiane SCRIVENERKomission jäsen(1) EYVL N:o L 13, 17.1.1978, s. 24(2) EYVL N:o L 59, 2.3.1989, s. 37


title: Komission päätös (EU) 2015/1603, annettu 13 päivänä elokuuta 2015, Espanjan neuvoston direktiivin 89/686/ETY 7 artiklan mukaisesti toteuttamasta toimenpiteestä uimaopetuksessa käytettävien uima-apujen markkinoilta poistamiseksi

text:
               24.9.2015

               FI

               Euroopan unionin virallinen lehti

               L 248/99

         KOMISSION PÄÄTÖS (EU) 2015/1603,
   annettu 13 päivänä elokuuta 2015,
   Espanjan neuvoston direktiivin 89/686/ETY 7 artiklan mukaisesti toteuttamasta toimenpiteestä uimaopetuksessa käytettävien uima-apujen markkinoilta poistamiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon henkilönsuojaimia koskevan jäsenvaltioiden lainsäädännön lähentämisestä 21 päivänä joulukuuta 1989 annetun neuvoston direktiivin 89/686/ETY (1) ja erityisesti sen 7 artiklan,
   sekä katsoo seuraavaa:

               (1)

               Espanjan viranomaiset ilmoittivat komissiolle ja muille jäsenvaltioille toimenpiteestä uimaopetuksessa käytettävien uima-apujen tyyppiä Delphin Schwimmscheiben- Typ Super, jotka on valmistanut Delphin Vertriebs- und Service GmbH, 61192 Niddatal, Saksa, markkinoilta poistamiseksi. Tuotteessa oli direktiivin 89/686/ETY mukainen CE-merkintä, ja Saksan ilmoitettu laitos TÜV Rheinland LGA Products GmbH (NB 0197) oli testannut ja tyyppitarkastanut sen seuraavan yhdenmukaistetun standardin mukaisesti: EN 13138-1: 2008 Uimaopetuksessa käytettävät uima-avut. Osa 1: Vaatimukset ja testausmenetelmät päällepuettaville uima-avuille. Tuotetta pidetään luokkaan II luokiteltuna henkilönsuojaimena.

               (2)

               Ilmoitus tehtiin seuraavan onnettomuusraportin jälkeen: kun vanhemmat keräsivät tavaroitaan uimassa käynnin jälkeen ennen kotiinlähtöä, lapsi puraisi yhdestä renkaasta pienen palasen irti ja nielaisi sen, minkä johdosta tarvittiin lääkinnällistä apua ja sairaalahoitoa.

               (3)

               Espanjan viranomaiset määräsivät tuotteen poistettavaksi markkinoilta. Toimenpidettä perusteltiin direktiivin 89/686/ETY 5 artiklan tarkoitettujen standardien puutteellisella noudattamisella, nimenomaisesti yhdenmukaistetun standardin EN 13138-1:2008 Uimaopetuksessa käytettävät uima-avut. Osa 1: Vaatimukset ja testausmenetelmät päällepuettaville uima-avuille, lauseke 5.4.2 Pienet osat, joka liittyy neuvoston direktiivin 89/686/ETY liitteessä II olevassa 1.2.1 kohdassa vahvistettuun olennaiseen terveys- ja turvallisuusvaatimukseen Vaarojen ja muiden ”luontaisten” haittatekijöiden puuttuminen. Standardin EN 13138-1 lausekkeessa 5.4.2 edellytetään, että irtoavien pienten osien on kestettävä 90 ± 2 newtonin vetoa suuntaan, joka todennäköisimmin pettää, irtoamatta laitteesta. Osien, jotka voivat irrota, ei pitäisi sopia kokonaan pienten osien lieriöön, mikä on testattava standardin EN 71-1 mukaisesti.

               (4)

               Espanjan viranomaiset ilmoittivat, että niiden suoritettua vetokokeet yhdenmukaistetun standardin EN 13138-1:2008 mukaisesti kävi ilmi, että tuotteesta voi irrota pieniä osia, ja pienet lapset, joille tuote on tarkoitettu, voivat niellä ne. Vetovoima, jolla tällaisia pieniä osia irtosi, oli aina pienempi kuin 90 N, ja osat sopivat kokonaan pienten osien lieriöön. Espanjan viranomaiset katsoivat, että kyseisen standardin lauseke 5.4.2 ei koske vain irtoavia pieniä osia, vaan pieniä osia yleensä. Espanjan viranomaiset käyttivät ”purutestauslaitetta”, joka on määritelty standardeissa EN 12227:2010 Leikkikehät kotikäytössä. Turvallisuusvaatimukset ja testimenetelmät ja EN 716-2:2008 Kalusteet. Vauvansängyt ja taitettavat vauvansängyt kotikäyttöön. Osa 2: Testimenetelmät.

               (5)

               Saksan viranomaiset eivät olleet samaa mieltä Espanjan viranomaisten suorittamasta riskinarvioinnista vaan katsoivat, että käytetty testimenetelmä ei vastannut laitteen käytännön käyttöä. Niiden mielestä standardin EN 13138-1 lauseke 5.4.2 kattaa ainoastaan irtoavat pienet osat. Saksan viranomaiset väittivät, että tuote ei aiheuta vakavaa riskiä, koska se ei ole lelu, ja että Espanjan viranomaisten kuvailema riskiskenaario olisi epärealistinen.

               (6)

               Valmistaja myös kyseenalaisti Espanjan viranomaisten käyttämän menetelmän. Ilmoitettu laitos ei tehnyt tuotteen EY-tyyppitarkastuksessa standardin EN 13138-1 lausekkeen 5.4.2 kohdan mukaista testiä ja huomautti, että tuotteessa ei ole irtoavia pieniä osia.

               (7)

               Ilmoituksen jälkeen valmistaja pyysi ilmoitettua laitosta suorittamaan ylimääräisen testin standardin EN 1888: 2012 Lastenhoitotarvikkeet. Lasten kuljettamiseen tarkoitetut pyörillä varustetut välineet. Turvallisuusvaatimukset ja testausmenetelmät lausekkeen 8.5.2.2 mukaisesti ja käyttämään kyseisen standardin lausekkeessa 5.7 kuvattua ”purutestilaitetta”, joka on sama kuin standardeissa EN 716-2 ja EN 12227 kuvattu ”purutestilaite”. Tuotteen rungosta ei saatu irrotetuksi pieniä osia. Lisäksi ilmoitettu laitos suoritti seurantatestin, joka osoitti, että yhtään osaa ei irronnut, kun laitteeseen kohdistettiin 90 newtonin vetovoima testissä, joka muistuttaa standardissa EN 71-1 Lelujen turvallisuus – Osa 1: Mekaaniset ja fysikaaliset ominaisuudet olevaa pienten osien testausmenetelmää.

               (8)

               Komissio pyysi asiantuntijoilta teknistä apua voidakseen arvioida asiaan liittyvät tärkeimmät kysymykset. Tekniset asiantuntijat suorittivat ulkoisen selvityksen, jonka mukaan testaaminen ainoastaan irtoavilla pienillä osilla riittää osoittamaan direktiivin 89/686/ETY liitteessä II olevassa 1.2.1 kohdassa vahvistettujen olennaisten terveys- ja turvallisuusvaatimusten täyttymisen.

               (9)

               Standardissa EN 13138-1 ei esitetä selkeää testimenetelmää irtoavien pienten osien testaamiseksi. Tämän epäselvyyden vuoksi valinta oli tehtävä soveltuvien käytettävissä olevien testimenetelmien joukosta tuotteen luonne huomioon ottaen. Espanjan viranomaiset sovelsivat sitä testimenetelmää, jonka ne katsoivat parhaiten soveltuvan tuotteen riskien arvioimiseen. Tekniset asiantuntijat kuitenkin totesivat, että Espanjan viranomaisten soveltama menetelmä ei ollut asianmukainen.

               (10)

               Saksan ilmoitetun laitoksen suorittaman vetokokeen voidaan katsoa olevan ainoa soveltuva testimenetelmä käsillä olevassa tapauksessa. Näin ollen EY-tyyppitarkastusmenetelmä on asianmukainen ja ilmoitetun laitoksen tekemä EY-tyyppitarkastusarviointi on suoritettu oikein.

               (11)

               Markkinoilla olevia kelluvaa materiaalia olevia uima-apuja ja onnettomuuksia koskevista käytettävissä olevista tilastoista voidaan päätellä, että kelluvasta materiaalista valmistetut uima-avut eivät aiheuta erityisiä tukehtumisriskejä, kun niitä käytetään aiottuun tarkoitukseensa ennakoitavissa käyttöolosuhteissa. Nämä tuotteet on tarkoitettu käytettäväksi ainoastaan vedessä,

         ON HYVÄKSYNYT TÄMÄN PÄÄTÖKSEN:
   1 artikla
   Espanjan viranomaisten toteuttama toimenpide, joka oli uimaopetuksessa käytettävien uima-apujen tyyppiä Delphin Schwimmscheiben- Typ Super, jotka on valmistanut Delphin Vertriebs- und Service GmbH, 61192 Niddatal, Saksa, markkinoilta poistaminen, ei ole perusteltu.
   2 artikla
   Tämä päätös on osoitettu kaikille jäsenvaltioille.

      Tehty Brysselissä 13 päivänä elokuuta 2015.

            Komission puolesta

         Elżbieta BIEŃKOWSKA

            Komission jäsen

      (1)  EYVL L 399, 30.12.1989, s. 18.


title: Neuvoston päätös 2004/811/YUTP, tehty 5 päivänä heinäkuuta 2004, sopimuksen tekemisestä Euroopan unionin ja Norjan kuningaskunnan välillä Norjan kuningaskunnan osallistumisesta Euroopan unionin poliisioperaatioon (EUPOL ”Proxima”) entisessä Jugoslavian tasavallassa Makedoniassa

text:
               30.11.2004

               FI

               Euroopan unionin virallinen lehti

               L 354/85

         NEUVOSTON PÄÄTÖS 2004/811/YUTP,
   tehty 5 päivänä heinäkuuta 2004,
   sopimuksen tekemisestä Euroopan unionin ja Norjan kuningaskunnan välillä Norjan kuningaskunnan osallistumisesta Euroopan unionin poliisioperaatioon (EUPOL ”Proxima”) entisessä Jugoslavian tasavallassa Makedoniassa
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Neuvosto on 29 päivänä syyskuuta 2003 hyväksynyt yhteisen toiminnan 2003/681/YUTP Euroopan unionin poliisioperaatiosta (EUPOL ”Proxima”) entisessä Jugoslavian tasavallassa Makedoniassa (1).

               (2)

               Yhteisen toiminnan 9 artiklan 6 kohdan mukaan kolmansien valtioiden osallistumista koskevat yksityiskohtaiset järjestelyt on vahvistettava sopimuksin Euroopan unionista tehdyn sopimuksen 24 artiklan mukaisesti.

               (3)

               Neuvoston tehtyä 2 päivänä maaliskuuta 2004 päätöksen puheenjohtajavaltion valtuuttamisesta aloittamaan neuvottelut, tarvittaessa korkeana edustajana toimivan pääsihteerin avustamana, puheenjohtajavaltio sai aikaan sopimuksen Norjan kuningaskunnan kanssa Norjan kuningaskunnan osallistumisesta Euroopan unionin poliisioperaatioon (EUPOL ”Proxima”) entisessä Jugoslavian tasavallassa Makedoniassa.

               (4)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta sopimus Euroopan unionin ja Norjan kuningaskunnan välillä Norjan kuningaskunnan osallistumisesta Euroopan unionin poliisioperaatioon (EUPOL ”Proxima”) entisessä Jugoslavian tasavallassa Makedoniassa.
   Sopimuksen teksti on tämän päätöksen liitteenä.
   2 artikla
   Oikeutetaan neuvoston puheenjohtaja nimeämään henkilö, jolla on valtuudet allekirjoittaa sopimus Euroopan unionia sitovasti.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 5 päivänä heinäkuuta 2004.

            Neuvoston puolesta

            Puheenjohtaja

         G. ZALM

      (1)  EUVL L 249, 1.10.2003, s. 66.
   KÄÄNNÖS
   Euroopan unionin ja Norjan kuningaskunnan välinen
   SOPIMUS
   Norjan kuningaskunnan osallistumisesta Euroopan unionin poliisioperaatioon entisessä Jugoslavian tasavallassa Makedoniassa (EUPOL ”Proxima”)
   EUROOPAN UNIONI
   ja
   NORJAN KUNINGASKUNTA,
   yhdessä jäljempänä
   ’osallistuvat osapuolet’, jotka
   OTTAVAT HUOMIOON

               —

               Euroopan unionin neuvoston 29 päivänä syyskuuta 2003 Euroopan unionin poliisioperaatiosta (EUPOL ”Proxima”) entisessä Jugoslavian tasavallassa Makedoniassa hyväksymän yhteisen toiminnan 2003/681/YUTP (1), jossa todetaan, että liittyviä valtioita pyydetään ja muita kolmansia valtioita voidaan pyytää tekemään tarjouksia osallistumisesta EUPOL ”Proximaan”,

               —

               Norjan kuningaskunnalle esitetyn kutsun osallistua EUPOL ”Proximaan”,

               —

               onnistuneesti loppuun saatetun joukkojen muodostamisprosessin sekä operaation johtajan/poliisikomentajan ja siviilikriisinhallintakomitean suosituksen tehdä sopimus Norjan kuningaskunnan osallistumisesta EUPOL ”Proximaan”,

               —

               poliittisten ja turvallisuusasioiden komitean 10 päivänä helmikuuta 2004 tekemän päätöksen hyväksyä Norjan kuningaskunnan osallistuminen EUPOL ”Proximaan”,

               —

               Euroopan unionin ja entisen Jugoslavian tasavallan Makedonian hallituksen 11 päivänä joulukuuta 2003 tekemän sopimuksen Euroopan unionin poliisioperaation (EUPOL ”Proxima”) asemasta ja toiminnasta entisessä Jugoslavian tasavallassa Makedoniassa (2), mukaan lukien EUPOL ”Proximan” henkilöstön asemaa koskevat määräykset,

         OVAT SOPINEET SEURAAVAA:
   1 artikla
   Puitteet
   1.   Norjan kuningaskunta liittyy Euroopan unionin neuvoston 29 päivänä syyskuuta 2003 EUPOL ”Proximasta” hyväksymän yhteisen toiminnan 2003/681/YUTP säännöksiin ja kaikkiin yhteisiin toimintoihin tai päätöksiin, joilla Euroopan unionin neuvosto mahdollisesti päättää jatkaa EUPOL ”Proximaa”.
   2.   Norjan kuningaskunnan osallistuminen EUPOL ”Proximaan” ei vaikuta Euroopan unionin päätöksenteon riippumattomuuteen.
   2 artikla
   Henkilöstön asema
   1.   Norjan kuningaskunnan EUPOL ”Proximaan” lähettämän henkilöstön asemaan sovelletaan Euroopan unionin sekä entisen Jugoslavian tasavallan Makedonian Euroopan unionin poliisioperaation (EUPOL ”Proxima”) asemasta ja toiminnasta entisessä Jugoslavian tasavallassa Makedoniassa 11 päivänä joulukuuta 2003 tekemää sopimusta.
   2.   Norjan kuningaskunta käyttää lainkäyttövaltaansa EUPOL ”Proximaan” osallistuvaan henkilöstöönsä, sanotun kuitenkaan rajoittamatta Euroopan unionin sekä entisen Jugoslavian tasavallan Makedonian Euroopan unionin poliisioperaation (EUPOL ”Proxima”) asemasta ja toiminnasta entisessä Jugoslavian tasavallassa Makedoniassa tekemän sopimuksen soveltamista.
   3.   Norjan kuningaskunta vastaa kaikista EUPOL ”Proximaan” osallistumiseen liittyvistä korvausvaatimuksista siitä riippumatta, onko sen henkilöstön jäsen vaatimuksen tekijänä vai kohteena. Norjan kuningaskunta huolehtii sellaisten, erityisesti oikeudellisten tai kurinpidollisten, menettelyjen vireillepanosta, joihin mahdollisesti ryhdytään sen henkilöstön jäsentä vastaan.
   4.   Norjan kuningaskunta luopuu kaikista EUPOL ”Proximaan” osallistuville valtioille esitettävistä korvausvaatimuksista, jotka perustuvat Norjan kuningaskunnan lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka se omistaa ja jota EUPOL ”Proxima” käyttää,

               —

               jos loukkaantumisen, kuoleman, vahingon tai menetyksen aiheutti EUPOL ”Proximan” henkilöstön jäsen suorittaessaan tehtäviään operaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä,

               —

               tai jos loukkaantuminen, kuolema, vahinko tai menetys aiheutui EUPOL ”Proximaan” osallistuvien valtioiden omistaman omaisuuden käyttämisestä edellyttäen, että sitä käytettiin operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän EUPOL ”Proximan” henkilöstön jäsenen törkeästä huolimattomuudesta tai tahallisesta laiminlyönnistä.

         5.   Jos Norjan kuningaskunta osallistuu EUPOL ”Proximaan”, Euroopan unionin jäsenvaltiot sitoutuvat antamaan lausuman korvausvaatimuksista luopumisesta.
   3 artikla
   Turvaluokitellut tiedot
   1.   Norjan kuningaskunta toteuttaa tarvittavat toimenpiteet sen varmistamiseksi, että EU:n turvaluokitellut tiedot suojataan noudattaen 19 päivänä maaliskuuta 2001 tehdyssä neuvoston päätöksessä 2001/264/EY (3) olevia Euroopan unionin neuvoston turvallisuussääntöjä sekä toimivaltaisten viranomaisten, myös EUPOL ”Proximan” johtajan/poliisikomentajan, antamia lisäohjeita.
   2.   Jos EU ja Norjan kuningaskunta ovat tehneet sopimuksen turvaluokiteltujen tietojen vaihtamiseen sovellettavista turvallisuusmenettelyistä, kyseisen sopimuksen määräyksiä sovelletaan EUPOL ”Proximan” yhteydessä.
   4 artikla
   EUPOL ”Proximaan” lähetetty henkilöstö
   1.   Norjan kuningaskunta varmistaa, että sen EUPOL ”Proximaan” lähettämä henkilöstö noudattaa tehtäväänsä suorittaessaan

               —

               tämän sopimuksen 1 artiklan 1 kohdassa tarkoitetun yhteisen toiminnan 2003/681/YUTP säännöksiä ja kyseiseen yhteiseen toimintaan tehtyjä muutoksia,

               —

               operaatiosuunnitelmaa,

               —

               täytäntöönpanotoimenpiteitä.

         2.   Norjan kuningaskunta antaa EUPOL ”Proximan” johtajalle/poliisikomentajalle ja Euroopan unionin neuvoston pääsihteeristölle ajoissa tiedon kaikista muutoksista, jotka koskevat sen osallistumista EUPOL ”Proximaan”.
   3.   EUPOL ”Proximaan” lähetetylle henkilöstölle suoritetaan terveystarkastus, heidät rokotetaan ja Norjan kuningaskunnan toimivaltainen viranomainen vahvistaa lääkärintodistuksella heidän sopivuutensa tehtäviin. EUPOL ”Proximaan” lähetetyn henkilöstön jäsenen on toimitettava jäljennös kyseisestä todistuksesta.
   4.   Lähetetyt poliisiviranomaiset työskentelevät kansallisissa virkapuvuissaan. EUPOL ”Proxima” toimittaa heille baretit ja virkamerkit.
   5 artikla
   Johtamisjärjestely
   1.   Norjan kuningaskunnan lähettämä henkilöstö suorittaa tehtävänsä ja käyttäytyy yksinomaan EUPOL ”Proximan” etujen mukaisesti.
   2.   Kaikki henkilöstön jäsenet toimivat kansallisten viranomaistensa alaisina.
   3.   Kansalliset viranomaiset siirtävät operatiivisen johtosuhteen (OPCON) EUPOL ”Proximan” johtajalle/poliisikomentajalle, joka johtaa ja valvoo operaatiota hierarkkisen johtamisrakenteen avulla.
   4.   EUPOL ”Proximan” johtaja/poliisikomentaja johtaa EUPOL ”Proximaa” ja vastaa sen päivittäisestä hallinnosta.
   5.   Norjan kuningaskunnalla on samat oikeudet ja velvoitteet kuin operaatioon osallistuvilla Euroopan unionin jäsenvaltioilla kyseisen operaation päivittäisessä toteuttamisessa yhteisen toiminnan 2003/681/YUTP 9 artiklan 4 kohdan mukaisesti.
   6.   EUPOL ”Proximan” johtaja/poliisikomentaja vastaa operaatioon osallistuvan henkilöstön kurinpitovalvonnasta. Asianomainen kansallinen viranomainen vastaa tarvittaessa kurinpitotoimista.
   7.   Norjan kuningaskunta nimeää yhteyshenkilön, joka edustaa sen kansallista osastoa operaatiossa. Yhteyshenkilöt raportoivat EUPOL ”Proximan” johtajalle/poliisikomentajalle kansallisista asioista ja vastaavat osastonsa päivittäisestä kurinpitovalvonnasta.
   8.   Euroopan unioni tekee päätöksen operaation lopettamisesta ja kuulee Norjan kuningaskuntaa ennen päätöksen tekemistä, jos kyseinen valtio osallistuu yhä EUPOL ”Proximaan” sen lopettamispäivänä.
   6 artikla
   Rahoitusnäkökohdat
   1.   Norjan kuningaskunta vastaa kaikista sen operaatioon osallistumiseen liittyvistä kustannuksista lukuun ottamatta niitä kustannuksia, jotka operaation toimintatalousarviossa kuuluvat EU:n yhteisiin kustannuksiin.
   2   Norjan kuningaskunta voi harkintansa mukaan antaa vapaaehtoisia lisäsuorituksia.
   3.   Tällaisen vapaaehtoisen lisäsuorituksen yhteydessä EUPOL ”Proximan” johtajan/poliisikomentajan ja Norjan kuningaskunnan asianomaisen hallinnollisen yksikön välillä sovitaan Norjan kuningaskunnan EUPOL ”Proximan” toimintatalousarvioon osallistumista ja maksun suorittamista koskevasta järjestelystä. Tähän järjestelyyn sisällytetään määräykset muun muassa seuraavista asioista:

               a)

               kyseinen määrä;

               b)

               rahoitusosuuden maksamista koskevat järjestelyt;

               c)

               tilintarkastusmenettely.

         4.   Jos entisestä Jugoslavian tasavallasta Makedoniasta oleville luonnollisille tai oikeushenkilöille aiheutuu kuolema, loukkaantuminen, vahinko taikka menetys, Norjan kuningaskunta maksaa korvauksia tämän sopimuksen 2 artiklan 1 kohdassa tarkoitetussa operaation asemaa koskevassa sopimuksessa vahvistettujen edellytysten mukaisesti, jos sen on todettu olevan korvausvastuussa.
   7 artikla
   Noudattamatta jättäminen
   Mikäli osapuoli ei noudata edellä olevissa artikloissa määrättyjä velvollisuuksiaan, toisella osapuolella on oikeus irtisanoa tämä sopimus yhden kuukauden irtisanomisajalla.
   8 artikla
   Riitojen ratkaiseminen
   Tämän sopimuksen tulkintaan ja soveltamiseen liittyvät riidat ratkaistaan osapuolten välillä diplomaattisin keinoin.
   9 artikla
   Voimaantulo
   1.   Tämä sopimus tulee voimaan sen kuukauden ensimmäisenä päivänä, joka seuraa osapuolten toisilleen antamaa ilmoitusta siitä, että ne ovat saattaneet päätökseen tarvittavat sisäiset menettelyt.
   2.   Tätä sopimusta sovelletaan väliaikaisesti sen allekirjoittamispäivästä.
   3.   Tätä sopimusta voidaan muuttaa osapuolten molemminpuolisen kirjallisen sopimuksen perusteella.
   4.   Osapuoli voi sanoa tämän sopimuksen irti toiselle osapuolelle annetulla kirjallisella irtisanomisilmoituksella. Irtisanominen tulee voimaan kuusi kuukautta sen jälkeen, kun toinen osapuoli on ottanut vastaan ilmoituksen.

      Tehty Brysselissä 9 päivänä syyskuuta 2004 neljänä kappaleena englannin kielellä.

            Euroopan unionin puolesta

            Norjan kuningaskunnan puolesta

      (1)  EUVL L 249, 1.10.2003, s. 66.

      (2)  EUVL L 16, 23.1.2004, s. 65.

      (3)  EYVL L 101, 11.4.2001, s. 1.


Avis juridique important

|

32003D0441

2003/441/EY: Neuvoston päätös, tehty 2 päivänä kesäkuuta 2003, alueiden komitean varsinaisen jäsenen nimeämisestä

Virallinen lehti nro L 150 , 18/06/2003 s. 0051 - 0051

Neuvoston päätös,tehty 2 päivänä kesäkuuta 2003,alueiden komitean varsinaisen jäsenen nimeämisestä(2003/441/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon Portugalin hallituksen ehdotuksen,sekä katsoo seuraavaa:(1) Alueiden komitean jäsenten ja varajäsenten nimeämisestä on 22 päivänä tammikuuta 2002 tehty neuvoston päätös(1).(2) Alueiden komiteassa on vapautunut varsinaisen jäsenen paikka José VIEIRA de CARVALHOn kuoltua, mikä annettiin neuvostolle tiedoksi 6 päivänä helmikuuta 2003,ON PÄÄTTÄNYT SEURAAVAA:Ainoa artiklaNimetään Rui Fernando da SILVA RIO, Presidente da Câmara Municipal do Porto, alueiden komitean varsinaiseksi jäseneksi José VIEIRA de CARVALHOn tilalle tämän jäljellä olevaksi toimikaudeksi eli 25 päivään tammikuuta 2006 saakka.Tehty Luxemburgissa 2 päivänä kesäkuuta 2003.Neuvoston puolestaPuheenjohtajaK. Stefanis(1) EYVL L 24, 26.1.2002, s. 38.


Avis juridique important

|

32002D0409

2002/409/EY: Neuvoston päätös, tehty 6 päivänä joulukuuta 2001, tiettyjä maanteiden tavaraliikenteen ehtoja ja yhdistettyjen kuljetusten edistämistä koskevan Euroopan yhteisön ja Romanian välisen sopimuksen tekemisestä

Virallinen lehti nro L 142 , 31/05/2002 s. 0074 - 0074

Neuvoston päätös,tehty 6 päivänä joulukuuta 2001,tiettyjä maanteiden tavaraliikenteen ehtoja ja yhdistettyjen kuljetusten edistämistä koskevan Euroopan yhteisön ja Romanian välisen sopimuksen tekemisestä(2002/409/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 71 ja 93 artiklan yhdessä 300 artiklan 3 kohdan toisen alakohdan kanssa,ottaa huomioon komission ehdotuksen(1),ottaa huomioon Euroopan parlamentin puoltavan lausunnon(2),sekä katsoo seuraavaa:(1) Tiettyjä maanteiden tavaraliikenteen ehtoja ja yhdistettyjen kuljetusten edistämistä koskevan sopimuksen, jäljempänä "sopimus", tekeminen Euroopan yhteisön ja Romanian välillä on tarkoituksenmukainen tapa kehittää sopimuspuolten suhteita liikenteen alalla.(2) Sopimuksen tekeminen edistää sisämarkkinoiden moitteetonta toimintaa, sillä se helpottaa Kreikan ja muiden jäsenvaltioiden välisen yhteisön sisäisen liikenteen kulkua Romanian kautta, ja siten yhteisön sisäistä kauppaa voitaisiin harjoittaa laajasti ottaen mahdollisimman vähäisin julkisin kustannuksin ja saada siihen vaikuttavat hallinnolliset ja tekniset rajoitukset mahdollisimman pieniksi.(3) Sopimuksen tekeminen edistää yhdistettyjä kuljetuksia niin, että ympäristönsuojelunäkökohdat otetaan huomioon.(4) Sopimus olisi hyväksyttävä yhteisön puolesta,ON PÄÄTTÄNYT SEURAAVAA:1 artiklaHyväksytään yhteisön puolesta tiettyjä maanteiden tavaraliikenteen ehtoja ja yhdistettyjen kuljetusten edistämistä koskeva Euroopan yhteisön ja Romanian välinen sopimus.Sopimusteksti on tämän päätöksen liitteenä.2 artiklaNeuvoston puheenjohtaja antaa sopimuksen 19 artiklassa tarkoitetun ilmoituksen.3 artiklaSopimuksen 13 artiklalla perustetussa yhteisön ja Romanian liikennekomiteassa, jäljempänä "komitea", yhteisöä edustaa komissio, jota avustavat neuvoston jäsenten edustajat.Neuvosto vahvistaa komiteassa omaksuttavan yhteisön kannan määräenemmistöllä komission ehdotuksesta. Neuvosto tekee ratkaisunsa yksinkertaisella enemmistöllä, jos päätös, jonka komitea aikoo tehdä, koskee tämän komitean työjärjestystä.Komitean päätökset julkaistaan Euroopan yhteisöjen virallisessa lehdessä.Tehty Brysselissä 6 päivänä joulukuuta 2001.Neuvoston puolestaPuheenjohtajaR. Daems(1) EYVL C 154 E, 29.3.2001, s. 227.(2) EYVL C 72 E, 21.3.2002, s. 141.


Avis juridique important

|

32003D0528(01)

Euroopan parlamentin, neuvoston ja komission päätös, tehty 8 päivänä huhtikuuta 2003, Euroopan petostentorjuntaviraston (OLAF) valvontakomitean jäsenten nimittämisestä uudeksi toimintakaudeksi

Virallinen lehti nro C 126 , 28/05/2003 s. 0001 - 0002

Euroopan parlamentin, neuvoston ja komission päätös,tehty 8 päivänä huhtikuuta 2003,Euroopan petostentorjuntaviraston (OLAF) valvontakomitean jäsenten nimittämisestä uudeksi toimintakaudeksi(2003/C 126/01)EUROOPAN PARLAMENTTI, EUROOPAN UNIONIN NEUVOSTO JA EUROOPAN YHTEISÖJEN KOMISSIO, jotkaottavat huomioon Euroopan yhteisön perustamissopimuksen,ottavat huomioon Euroopan atomienergiayhteisön perustamissopimuksen,ottavat huomioon Euroopan petostentorjuntaviraston (OLAF) perustamisesta 28 päivänä huhtikuuta 1999 tehdyn komission päätöksen 1999/352/EY, EHTY, Euratom(1) ja erityisesti sen 4 artiklan,ottavat huomioon Euroopan petostentorjuntaviraston (OLAF) tutkimuksista 25 päivänä toukokuuta 1999 annetun Euroopan parlamentin ja neuvoston asetuksen (EY) N:o 1073/1999(2) ja neuvoston asetuksen (Euratom) N:o 1074/1999(3) ja erityisesti niiden 11 artiklan 2 kohdan,ottavat huomioon Euroopan petostentorjuntaviraston (OLAF) valvontakomitean jäsenten nimittämisestä 19 päivänä heinäkuuta 1999 tehdyn Euroopan parlamentin, neuvoston ja komission päätöksen(4),ottavat huomioon Euroopan petostentorjuntaviraston (OLAF) valvontakomitean jäsenen nimittämisestä 4 päivänä huhtikuuta 2001 tehdyn Euroopan parlamentin, neuvoston ja komission päätöksen(5),sekä katsovat seuraavaa:(1) Asetuksen (EY) N:o 1073/1999 ja asetuksen (Euratom) N:o 1074/1999 11 artiklan 2 kohdassa säädetään, että petostentorjuntaviraston (OLAF) valvontakomiteassa on viisi riippumatonta ulkopuolista jäsentä, jotka täyttävät omissa maissaan edellytykset viraston toimialaan liittyviin korkeisiin virkoihin.(2) Valvontakomitean toimikausi päättyi 31 päivänä heinäkuuta 2002.(3) Kun valvontakomitean jäsenten toimikausi päättyi, he jatkoivat tehtävissään edellä mainittujen asetusten 11 artiklan 4 kohdan mukaisesti.(4) Valvontakomitean jäsen voidaan nimittää kerran uudeksi toimikaudeksi.(5) On perusteltua nimittää valvontakomitean jäsenet uudeksi toimikaudeksi.(6) Edellä mainittujen asetusten 11 artiklan 2 kohdassa säädetään, että Euroopan parlamentti, neuvosto ja komissio nimittävät valvontakomitean jäsenet yhteisellä sopimuksella.(7) Jatkuvuusperiaatteen mukaisesti toimikaudet on syytä määrittää siten, että toinen toimikausi alkaa ensimmäisen toimikauden päättymistä seuraavana päivänä,OVAT PÄÄTTÄNEET SEURAAVAA:1 artiklaSeuraavat henkilöt nimitetään Euroopan petostentorjuntaviraston (OLAF) valvontakomitean jäseniksi uudeksi kolmen vuoden toimikaudeksi:- Edmondo BRUTI-LIBERATI- Alfredo José DE SOUSA- Mireille DELMAS-MARTY- Raymond KENDALL- Harald NOACK.2 artiklaKomissio ilmoittaa asianomaisille henkilöille tästä päätöksestä.3 artiklaTämä päätös tulee voimaan 1 päivänä elokuuta 2002.4 artiklaTämä päätös julkaistaan Euroopan unionin virallisessa lehdessä.(1) EYVL L 136, 31.5.1999, s. 20.(2) EYVL L 136, 31.5.1999, s. 1.(3) EYVL L 136, 31.5.1999, s. 8.(4) EYVL C 220, 31.7.1999, s. 1.(5) EYVL C 120, 24.4.2001, s. 1.


title: 2008/522/EY: Euroopan parlamentin päätös 24. huhtikuuta 2007 Euroopan lääkeviraston tilien päättämisestä varainhoitovuodelta 2005

text:
               15.7.2008

               FI

               Euroopan unionin virallinen lehti

               L 187/133

      EUROOPAN PARLAMENTIN PÄÄTÖS

   24. huhtikuuta 2007
   Euroopan lääkeviraston tilien päättämisestä varainhoitovuodelta 2005
   (2008/522/EY)
   EUROOPAN PARLAMENTTI, joka
   ottaa huomioon Euroopan lääkeviraston lopullisen tilinpäätöksen varainhoitovuodelta 2005 (1),
   ottaa huomioon tilintarkastustuomioistuimen kertomuksen Euroopan lääkeviraston tilinpäätöksestä varainhoitovuodelta 2005 sekä viraston vastaukset (2),
   ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta 31. maaliskuuta 2004 annetun Euroopan parlamentin ja neuvoston asetuksen (EY) N:o 726/2004 (4) ja erityisesti sen 68 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A6-0099/2007),

               1.

               toteaa, että Euroopan lääkeviraston varainhoitovuoden 2004 ja 2005 tilinpäätöstiedot ovat seuraavat:
               Tulot ja menot varainhoitovuosina 2004 ja 2005

                           (tuhatta euroa)

                           2005

                           2004

                              Tulot

                           Myyntilupia koskevat maksut

                           72 613

                           68 412

                           Yhteisön tuki, Euroopan ympäristökeskukselta saadut osuudet mukaan lukien

                           22 847

                           20 529

                           Yhteisön tuki harvinaislääkkeille

                           6 110

                           4 026

                           Yhteisön ohjelmista saadut osuudet

                           0

                           0

                           Hallintotulot

                           3 423

                           1 973

                           Muut tulot

                           1 643

                           1 473

                              Yhteensä (a)

                              106 636

                              96 413

                              Menot

                           Henkilöstömenot

                           40 057

                           34 333

                           Hallintomenot

                           17 022

                           11 224

                           Toimintamenot

                           41 999

                           38 573

                           Poistot

                           5 333

                           3 650

                           Muut kulut

                           104

                           280

                              Yhteensä (b)

                              104 515

                              88 060

                              Toimintatulos (c = a - b)

                              2 121

                              8 353

                              Rahoitustulos (e)

                           2 257

                           1 160

                              Taloudellinen tulos (f= c + e)

                              4 378

                              9 513

                              Lähde: Viraston tiedot — Taulukossa annetaan yhteenveto viraston lopullisessa tilinpäätöksessä esitetyistä tiedoista.

               2.

               hyväksyy Euroopan lääkeviraston tilien päättämisen varainhoitovuodelta 2005;

               3.

               kehottaa puhemiestä välittämään tämän päätöksen Euroopan lääkeviraston toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 266, 31.10.2006, s. 4.

      (2)  EUVL C 312, 19.12.2006, s. 12.

      (3)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).

      (4)  EUVL L 136, 30.4.2004, s. 1, asetus sellaisena kuin se on muutettuna asetuksella (EY) N:o 1901/2006 (EUVL L 378, 27.12.2006, s. 1).

      (5)  EYVL L 357, 31.12.2002, s. 72.


title: Neuvoston päätös (EU) 2015/1339, annettu 13 päivänä heinäkuuta 2015, ilmastonmuutosta koskevan Yhdistyneiden kansakuntien puitesopimuksen Kioton pöytäkirjaan tehdyn Dohan muutoksen tekemisestä Euroopan unionin puolesta ja siihen perustuvien velvoitteiden yhteisestä täyttämisestä

text:
               4.8.2015

               FI

               Euroopan unionin virallinen lehti

               L 207/1

         NEUVOSTON PÄÄTÖS (EU) 2015/1339,
   annettu 13 päivänä heinäkuuta 2015,
   ilmastonmuutosta koskevan Yhdistyneiden kansakuntien puitesopimuksen Kioton pöytäkirjaan tehdyn Dohan muutoksen tekemisestä Euroopan unionin puolesta ja siihen perustuvien velvoitteiden yhteisestä täyttämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 6 kohdan toisen alakohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Dohassa joulukuussa 2012 pidetyssä ilmastonmuutoskonferenssissa ilmastonmuutosta koskevan Yhdistyneiden kansakuntien puitesopimuksen Kioton pöytäkirjan, jäljempänä ’Kioton pöytäkirja’, osapuolet hyväksyivät niin sanotun Dohan muutoksen, jolla vahvistetaan Kioton pöytäkirjan mukainen toinen velvoitekausi, joka alkaa 1 päivänä tammikuuta 2013 ja päättyy 31 päivänä joulukuuta 2020, jäljempänä ’Dohan muutos’. Dohan muutoksella muutetaan Kioton pöytäkirjan liitettä B siten, että kyseisessä liitteessä luetelluille osapuolille asetetaan uusia oikeudellisesti sitovia hillitsemisvelvoitteita toista velvoitekautta varten, sekä siten, että määräyksiä, jotka koskevat osapuolten hillitsemisvelvoitteiden täytäntöönpanoa toisella velvoitekaudella, muutetaan ja täsmennetään.

               (2)

               Unioni ja sen jäsenvaltiot hyväksyivät Dohan muutoksen osana pakettia, jonka osalta ilmastonmuutosta koskevan Yhdistyneiden kansakuntien puitesopimuksen, jäljempänä ’yleissopimus’, osapuolet sopivat siitä, että vuoden 2015 loppuun mennessä hyväksytään pöytäkirja, jokin muu oikeudellinen väline tai neuvottelutulos, jolla on oikeusvaikutus kaikkiin yleissopimuksen osapuoliin ja jonka olisi tultava voimaan ja joka olisi pantava täytäntöön vuodesta 2020. Tätä oikeudellisesti sitovaa välinettä koskevia neuvotteluja käydään Durbanin toimintaohjelmaa käsittelevässä ad hoc -työryhmässä.

               (3)

               Dohan muutos edellyttää, että Kioton pöytäkirjan osapuolet hyväksyvät sen, ja se tulee sen hyväksyneiden osapuolten osalta voimaan yhdeksäntenäkymmenentenä päivänä sen jälkeen, kun yleissopimuksen tallettaja on vastaanottanut hyväksymiskirjan vähintään kolmelta neljäsosalta Kioton pöytäkirjan osapuolista. Dohan muutoksen voimaantulo edellyttää yhteensä 144:ää hyväksymiskirjaa.

               (4)

               Neuvosto päätti 9 päivänä maaliskuuta 2012 antamissaan päätelmissä ehdottaa unionille ja sen jäsenvaltioille Kioton pöytäkirjan mukaista toista velvoitekautta varten yhteistä päästöjen määrällistä vähennysvelvoitetta, joka on 20 prosenttia. Kyseinen velvoite määritettiin niiden kasvihuonekaasujen kokonaispäästöjen perusteella, jotka ovat sallittuja kaudella 2013–2020 ilmasto- ja energiapaketin nojalla (2).

               (5)

               Kyseisen lähestymistavan mukaisesti neuvosto päätti myös, että yksittäisten jäsenvaltioiden päästövähennysvelvollisuudet eivät saa ylittää unionin lainsäädännössä asetettuja velvollisuuksia ja että velvoitteen on perustuttava jäsenvaltioiden perusvuoden päästöjen summaan Kioton pöytäkirjan mukaisesti. Näin ollen unioni ja sen jäsenvaltiot hyväksyivät Dohan ilmastonmuutoskonferenssissa päästöjen määrällisen vähennysvelvoitteen, joka rajoittaa niiden keskimääräiset vuotuiset kasvihuonekaasujen päästöt toisella velvoitekaudella 80 prosenttiin niiden perusvuoden päästöjen summasta. Tämä otetaan huomioon Dohan muutoksessa.

               (6)

               Neuvoston 9 päivänä maaliskuuta 2012 antamien päätelmien mukaisesti unioni ja sen jäsenvaltiot ovat myös tarjoutuneet nostamaan vähennyksen tavoitetasoa vuodesta 1990 vuoteen 2020 mennessä 30 prosenttiin osana vuoden 2012 jälkeistä kautta koskevaa kokonaisvaltaista ja kattavaa sopimusta, edellyttäen että muut teollisuusmaat sitoutuvat verrattavissa oleviin päästövähennyksiin ja että kehitysmaat antavat riittävän panoksen vastuidensa ja valmiuksiensa mukaisesti. Tämä tarjous otetaan huomioon myös Dohan muutoksessa.

               (7)

               Unionin ja sen jäsenvaltioiden tavoitteet on lueteltu Dohan muutoksessa, jonka alaviitteessä todetaan, että kyseiset tavoitteet perustuvat yhteisymmärrykseen siitä, että Euroopan unioni ja sen jäsenvaltiot täyttävät ne yhteisesti Kioton pöytäkirjan 4 artiklan mukaisesti. Dohan muutoksen hyväksymisen yhteydessä unioni, sen jäsenvaltiot, Kroatia ja Islanti antoivat lisäksi yhteisen ilmoituksen aikomuksestaan täyttää velvoitteensa toisella velvoitekaudella yhteisesti. Tämä ilmoitus otetaan huomioon konferenssin raportissa, ja se toistetaan neuvoston 17 päivänä joulukuuta 2012 antamissa päätelmissä.

               (8)

               Unionin ja sen jäsenvaltioiden päättäessä täyttää velvoitteensa yhteisesti Kioton pöytäkirjan 4 artiklan mukaisesti ne ovat kyseisen artiklan 6 kohdan nojalla ja Kioton pöytäkirjan 24 artiklan 2 kohdan mukaisesti yhteisesti vastuussa Kioton pöytäkirjan 3 artiklan 1 a kohtaan perustuvien päästöjen määrällisten vähentämisvelvoitteidensa täyttämisestä. Näin ollen ja Euroopan unionista tehdyn sopimuksen 4 artiklan 3 kohdan mukaisesti jäsenvaltioilla on erikseen ja yhdessä velvollisuus toteuttaa kaikki asianmukaiset yleis- tai erityistoimenpiteet, joilla voidaan varmistaa unionin toimielinten säädöksistä johtuvien velvoitteiden täyttäminen, tukea unionia sen täyttäessä tehtäviään ja pidättäytyä kaikista toimenpiteistä, jotka voisivat vaarantaa unionin tavoitteiden toteutumisen.

               (9)

               Samassa ilmoituksessa unioni, sen jäsenvaltiot, Kroatia ja Islanti myös totesivat Kioton pöytäkirjan 4 artiklan 1 kohdan mukaisesti, jonka mukaan osapuolet voivat täyttää Kioton pöytäkirjan 3 artiklaan perustuvat velvoitteensa yhteisesti, että Kioton pöytäkirjan 3 artiklan 7 b kohtaa sovelletaan unionin, sen jäsenvaltioiden, Kroatian ja Islannin välisen velvoitteiden yhteistä täyttämistä koskevan sopimuksen nojalla yhteiseen sallittuun päästömäärään eikä yhteenkään jäsenvaltioon, Kroatiaan tai Islantiin erikseen. Neuvosto piti 15 päivänä joulukuuta 2009 pitämässään istunnossa myönteisenä Islannin pyyntöä velvoitteidensa täyttämisestä toisella velvoitekaudella yhteisesti unionin ja sen jäsenvaltioiden kanssa ja pyysi komissiota antamaan suosituksen tarvittavien neuvottelujen aloittamisesta Islannin kanssa sopimuksesta, joka on linjassa unionin ilmasto- ja energiapaketissa vahvistettujen periaatteiden ja perusteiden kanssa. Euroopan unionin ja sen jäsenvaltioiden sekä Islannin välisessä sopimuksessa Islannin osallistumisesta Euroopan unionin, sen jäsenvaltioiden ja Islannin velvoitteiden yhteiseen täyttämiseen ilmastonmuutosta koskevan Yhdistyneiden kansakuntien puitesopimuksen Kioton pöytäkirjan (3) mukaisella toisella velvoitekaudella, jäljempänä ’sopimus Islannin kanssa’, vahvistetaan tämän osallistumisen ehdot.

               (10)

               Kioton pöytäkirjan 4 artiklan mukaan osapuolten, jotka päättävät täyttää Kioton pöytäkirjan 3 artiklaan perustuvat velvoitteensa yhteisesti, on vahvistettava asianomaisessa velvoitteiden yhteistä täyttämistä koskevassa sopimuksessa kunkin osapuolen sallittu päästötaso. Kioton pöytäkirjassa vaaditaan, että velvoitteiden yhteistä täyttämistä koskevan sopimuksen osapuolet ilmoittavat yleissopimuksen sihteeristölle kyseisen sopimuksen ehdoista ratifioimis- tai hyväksymiskirjojensa tallettamispäivänä.

               (11)

               Yleissopimuksen ja Kioton pöytäkirjan nojalla jäsenvaltiot ovat ensisijaisesti vastuussa päästöistään. Helpottaakseen laskentaa ja velvoitteiden täyttämistä toisella velvoitekaudella ne ovat päättäneet antaa unionin tehtäväksi hallinnoida osaa niiden sallituista päästömääräyksiköistä ottamalla käyttöön unionin sallitun päästömäärän.

               (12)

               Voimassa olevan unionin lainsäädännön mukaisesti unionin sallittu päästötaso kattaa Euroopan parlamentin ja neuvoston direktiivin 2003/87/EY (4) soveltamisalaan kuuluvat kasvihuonekaasujen päästöt siltä osin kuin nämä kasvihuonekaasujen päästöt on lueteltu Kioton pöytäkirjan liitteessä A.

               (13)

               Jäsenvaltioiden ja Islannin päästötasot kattavat kasvihuonekaasujen lähteiden aiheuttamat päästöt ja nielujen aikaansaamat poistumat niiden alueella silloin, kun kyseiset lähteet ja nielut eivät kuulu direktiivin 2003/87/EY soveltamisalaan mutta kuuluvat kuitenkin Kioton pöytäkirjan soveltamisalaan. Tämä koskee kaikkia lähteiden aiheuttamia päästöjä ja nielujen aikaansaamia poistumia, jotka johtuvat Kioton pöytäkirjan 3 artiklan 3 ja 4 kohdan soveltamisalaan kuuluvista ihmisen aiheuttamista maankäytön, maankäytön muutosten ja metsätalouden (LULUCF) toimenpiteistä ja jotka asianomaiset jäsenvaltiot ja Islanti ovat ottaneet lukuun, sekä kaikkia typpitrifluoridin (NF3) päästöjä.

               (14)

               Jos jäsenvaltiossa aiheutuu LULUCF- ja NF3-nettopäästöjä, kyseinen jäsenvaltio voi tasapainottaa niitä ylisuorittamalla muilla aloilla, jotka eivät kuulu unionin päästökauppajärjestelmään, tai käyttämällä Kioton pöytäkirjan joustomekanismeja. Jäsenvaltio voi myös käyttää ensimmäiseltä velvoitekaudelta siirrettyjä ylimääräisiä päästöoikeuksia, joita pidetään sen aiemman velvoitekauden ylijäämävarannossa, LULUCF- ja NF3-päästöjen kattamiseksi siinä määrin kuin sen päästöt ylittävät sen sallitun päästömäärän. Jos näyttää siltä, että jäsenvaltiolle aiheutuu vankoista rajoitustoimenpiteistä huolimatta edelleen odottamattoman suuria LULUCF- ja NF3-nettopäästöjä, komission olisi harkittava muita vaihtoehtoja tällaisen jäsenvaltion auttamiseksi.

               (15)

               Neuvoston 9 päivänä maaliskuuta 2012 antamien päätelmien mukaisesti sekä linjassa unionin ja sen jäsenvaltioiden esittämän tarjouksen kanssa, jonka mukaan ne asettavat itselleen toisella velvoitekaudella 80 prosentin tavoitteen, jäsenvaltioiden päästötasot ovat yhtä suuret kuin Euroopan parlamentin ja neuvoston päätöksen N:o 406/2009/EY nojalla kaudelle 2013–2020 määritettyjen vuosittaisten päästökiintiöiden kokonaismäärä (5). Tämä määrä, joka perustuu hallitustenvälisen ilmastonmuutospaneelin neljännessä arviointiraportissa esitettyihin lämmitysvaikutusarvioihin, on määritetty komission päätöksen 2013/162/EU (6) liitteen II nojalla ja sitä on mukautettu komission täytäntöönpanopäätöksellä 2013/634/EU (7). Islannin päästötaso on määritetty sopimuksessa Islannin kanssa.

               (16)

               Johdanto-osan 11 kappaleen mukaisesti sallitut päästömääräyksiköt, jotka ovat toisen velvoitekauden lopussa käytettävissä unionin rekisterissä, olisi palautettava jäsenvaltioiden rekistereihin sen jälkeen, kun unioni on täyttänyt Euroopan parlamentin ja neuvoston asetuksen (EU) N:o 525/2013 (8) 11 artiklan 3 kohdassa säädetyn velvoitteensa, sanotun kuitenkaan rajoittamatta mainitun asetuksen 10 artiklan 7 kohdan soveltamista. Palautettujen sallittujen päästömääräyksiköiden jako koskee yksinomaan Dohan muutoksen ratifioinnin olosuhteita, eikä sitä sovelleta eikä se vaikuta jäsenvaltioiden pyrkimysten jakautumiseen muissa yhteyksissä kansainvälisellä tai unionin tasolla.

               (17)

               Asetuksen (EU) N:o 525/2013 nojalla jäsenvaltioiden on mahdollisuuksien mukaan raportoitava laitosten ja toiminnanharjoittajien direktiivin 2003/87/EY nojalla raportoimien todennettujen päästöjen tosiasiallinen tai arvioitu jako kansallisen kasvihuonekaasuinventaarion lähdeluokkiin sekä kyseisten todennettujen päästöjen osuus raportoiduista kasvihuonekaasujen kokonaispäästöistä näissä lähdeluokissa. Näin jäsenvaltiot voivat raportoida erikseen ne päästöt, jotka niiden omat päästötasot kattavat. Unionin kertomuksen siinä osiossa, joka koskee unionin sallittua päästömäärää, olisi yksilöitävä kussakin jäsenvaltiossa toteutunut päästömäärä, joka kuuluu unionin sallitun päästömäärän piiriin.

               (18)

               Kioton pöytäkirjan osapuolten kokouksena toimiva osapuolten konferenssi on päättänyt, että kunkin osapuolen, jolla on velvoite toisella velvoitekaudella, olisi 15 päivään huhtikuuta 2015 mennessä toimitettava yleissopimuksen sihteeristölle kertomus sen sallitun päästömäärän laskemisen helpottamiseksi. Komission olisi laadittava kertomus, jolla helpotetaan sallitun unionin päästömäärän laskemista, ja kertomus, jolla helpotetaan unionin, sen jäsenvaltioiden ja Islannin yhteisen sallitun päästömäärän laskemista. Komission, jäsenvaltioiden ja Islannin olisi toimitettava viimeistään 15 päivänä huhtikuuta 2015 omat kertomuksensa, joissa niiden sallitut päästömäärät määritetään yhtä suuriksi kuin niiden päästötasot, jotka luetellaan tämän päätöksen liitteessä I.

               (19)

               Sen korostamiseksi, että unioni ja sen jäsenvaltiot ovat sitoutuneet Dohan muutoksen viiveettömään voimaantuloon, unionin, sen jäsenvaltioiden ja Islannin olisi pyrittävä ratifioimaan Dohan muutos viimeistään vuoden 2015 ensimmäisellä vuosineljänneksellä.

               (20)

               Dohan muutos olisi hyväksyttävä unionin puolesta,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Dohassa 8 päivänä joulukuuta 2012 hyväksytty Dohan muutos ilmastonmuutosta koskevan Yhdistyneiden kansakuntien puitesopimuksen Kioton pöytäkirjaan unionin puolesta.
   Dohan muutoksen teksti on liitetty tähän päätökseen.
   2 artikla
   Unionin ja sen jäsenvaltioiden on täytettävä Kioton pöytäkirjan 3 artiklaan ja Dohan muutokseen perustuvat velvoitteensa tämän päätöksen liitteessä I esitetyn ilmoituksen mukaisesti, jossa vahvistetaan sen sopimuksen ehdot, joka koskee Euroopan unionin, sen jäsenvaltioiden ja Islannin Kioton pöytäkirjan 3 artiklaan perustuvien velvoitteiden yhteistä täyttämistä Kioton pöytäkirjan 4 artiklan mukaisesti, jäljempänä ’ilmoitus’.
   3 artikla
   1.   Jäsenvaltioiden ja Islannin sallittujen päästömäärien on vastattava ilmoituksessa esitettyjä päästötasoja. Kunkin jäsenvaltion on viimeistään 15 päivänä huhtikuuta 2015 toimitettava yleissopimuksen sihteeristölle kertomus sallittujen päästömääriensä laskemisen helpottamiseksi Kioton pöytäkirjan vaatimusten, Dohan muutoksen ja sen nojalla hyväksyttyjen päätösten mukaisesti.
   2.   Komissio laatii kertomuksen unionin sallitun päästömäärän laskemisen helpottamiseksi ja kertomuksen unionin, sen jäsenvaltioiden ja Islannin yhteisen sallitun päästömäärän, jäljempänä ’yhteinen sallittu päästömäärä’, laskemisen helpottamiseksi Kioton pöytäkirjan vaatimusten, Dohan muutoksen ja sen nojalla hyväksyttyjen päätösten mukaisesti. Komissio toimittaa kyseiset kertomukset yleissopimuksen sihteeristölle viimeistään 15 päivänä huhtikuuta 2015.
   4 artikla
   1.   Kaikki toiselle velvoitekaudelle myönnetyt sallitut päästömääräyksiköt, jotka ovat käytettävissä unionin rekisterissä sen jälkeen, kun unioni on täyttänyt asetuksen (EU) N:o 525/2013 11 artiklan 3 kohdassa säädetyn velvoitteensa ja kun sallittujen päästömääräyksiköiden mahdolliset siirrot on tehty asetuksen (EU) N:o 525/2013 10 artiklan 7 kohdan nojalla hyväksyttyjen täytäntöönpanosäädösten mukaisesti, jäljempänä ’unionin ylijäämä’, palautetaan jäsenvaltioille toisen velvoitekauden lopussa.
   2.   Unionin ylijäämä jaetaan jäsenvaltioille seuraavasti:

               a)

               yksi kuudesosa unionin ylijäämästä jäsenvaltioille, jotka ovat vähentäneet keskimääräisten vuotuisten päästöjensä kokonaismäärää yli 20 prosenttia suhteessa Kioton pöytäkirjan mukaiseen yksilölliseen perusvuoteensa tai -kauteensa toisen velvoitekauden lopussa, laskettuna suhteessa niiden tonneissa ilmaistuun tavoitteiden ylitykseen;

               b)

               yksi kolmasosa unionin ylijäämästä jäsenvaltioille, jotka saavat a alakohdan mukaisen siirron ja joiden henkeä kohti laskettu BKT (euromääräinen BKT vuonna 2013 markkinahinnoin) on alle 60 prosenttia unionin keskiarvosta, laskettuna suhteessa niiden tonneissa ilmaistuun tavoitteiden ylitykseen;

               c)

               yksi kolmasosa unionin ylijäämästä kaikille jäsenvaltioille laskettuna suhteessa niiden tämän päätöksen liitteessä I olevassa taulukossa 1 esitettyyn päästöjen kokonaistasoon;

               d)

               yksi kuudesosa unionin ylijäämästä jäsenvaltioille, joiden henkeä kohti laskettu BKT (euromääräinen BKT vuonna 2013 markkinahinnoin) on alle 90 prosenttia unionin keskiarvosta, laskettuna suhteessa niiden tämän päätöksen liitteessä I olevassa taulukossa 1 esitettyyn päästöjen kokonaistasoon.

         5 artikla
   1.   Neuvoston puheenjohtaja nimeää yhden tai useamman henkilön, jolla on valtuudet tallettaa unionin puolesta hyväksymiskirja Yhdistyneiden kansakuntien pääsihteerin huostaan Kioton pöytäkirjan 20 artiklan 4 kohdan ja 21 artiklan 7 kohdan mukaisesti yhdessä tämän päätöksen liitteessä II esitetyn toimivaltaa koskevan ilmoituksen kanssa Kioton pöytäkirjan 24 artiklan 3 kohdan mukaisesti.
   2.   Lisäksi neuvoston puheenjohtaja nimeää yhden tai useamman henkilön, jolla on valtuudet toimittaa unionin puolesta ilmoitus yleissopimuksen sihteeristölle Kioton pöytäkirjan 4 artiklan 2 kohdan mukaisesti.
   6 artikla
   1.   Jäsenvaltiot pyrkivät toteuttamaan tarvittavat toimenpiteet hyväksymiskirjojensa tallettamiseksi samanaikaisesti unionin hyväksymiskirjan kanssa ja mahdollisuuksien mukaan viimeistään vuoden 2015 kolmannella vuosineljänneksellä. Hyväksymiskirjojaan tallettaessaan jäsenvaltioiden on omasta puolestaan toimitettava ilmoitus yleissopimuksen sihteeristölle Kioton pöytäkirjan 4 artiklan 2 kohdan mukaisesti.
   2.   Jäsenvaltioiden on ilmoitettava komissiolle ennen Durbanin toimintaohjelmaa käsittelevän ad hoc -työryhmän 8–13 päivänä helmikuuta 2015 pidettävää kolmatta kokousta päätöksestään hyväksyä Dohan muutos tai tarvittaessa päivämäärä, johon mennessä hyväksymiseen vaaditut menettelyt todennäköisesti saatetaan päätökseen. Komissio sopii yhdessä jäsenvaltioiden kanssa päivämäärän, jona hyväksymiskirjat talletetaan samanaikaisesti.
   7 artikla
   Tämä päätös on osoitettu kaikille jäsenvaltioille.
   8 artikla
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 13 päivänä heinäkuuta 2015.

            Neuvoston puolesta

            Puheenjohtaja

         F. ETGEN

      (1)  Hyväksyntä annettu 10. kesäkuuta 2015 (ei vielä julkaistu virallisessa lehdessä).

      (2)  Euroopan parlamentin ja neuvoston direktiivi 2009/29/EY, annettu 23 päivänä huhtikuuta 2009, direktiivin 2003/87/EY muuttamisesta kasvihuonekaasujen päästöoikeuksien kauppaa koskevan yhteisön järjestelmän parantamiseksi ja laajentamiseksi (EUVL L 140, 5.6.2009, s. 63) sekä Euroopan parlamentin ja neuvoston päätös N:o 406/2009/EY, tehty 23 päivänä huhtikuuta 2009, jäsenvaltioiden pyrkimyksistä vähentää kasvihuonekaasupäästöjään yhteisön kasvihuonekaasupäästöjen vähentämissitoumusten täyttämiseksi vuoteen 2020 mennessä (EUVL L 140, 5.6.2009, s. 136).

      (3)  Katso tämän virallisen lehden sivu 17.

      (4)  Euroopan parlamentin ja neuvoston direktiivi 2003/87/EY, annettu 13 päivänä lokakuuta 2003, kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta (EUVL L 275, 25.10.2003, s. 32).

      (5)  Euroopan parlamentin ja neuvoston päätös N:o 406/2009/EY, tehty 23 päivänä huhtikuuta 2009, jäsenvaltioiden pyrkimyksistä vähentää kasvihuonekaasupäästöjään yhteisön kasvihuonekaasupäästöjen vähentämissitoumusten täyttämiseksi vuoteen 2020 mennessä (EUVL L 140, 5.6.2009, s. 136).

      (6)  Komission päätös 2013/162/EU, annettu 26 päivänä maaliskuuta 2013, jäsenvaltioiden vuosittaisten päästökiintiöiden määrittämisestä kaudeksi 2013–2020 Euroopan parlamentin ja neuvoston päätöksen N:o 406/2009/EY mukaisesti (EUVL L 90, 28.3.2013, s. 106).

      (7)  Komission täytäntöönpanopäätös 2013/634/EU, annettu 31 päivänä lokakuuta 2013, jäsenvaltioiden vuosittaisten päästökiintiöiden mukauttamisesta kaudeksi 2013–2020 Euroopan parlamentin ja neuvoston päätöksen N:o 406/2009/EY mukaisesti (EUVL L 292, 1.11.2013, s. 19).

      (8)  Euroopan parlamentin ja neuvoston asetus (EU) N:o 525/2013, annettu 21 päivänä toukokuuta 2013, järjestelmästä kasvihuonekaasupäästöjen seuraamiseksi ja niistä raportoimiseksi sekä muista ilmastonmuutosta koskevista tiedoista raportoimiseksi kansallisella ja unionin tasolla sekä päätöksen N:o 280/2004/EY kumoamisesta (EUVL L 165, 18.6.2013, s. 13).